
ΣΥΜΒΑΣΗ ΠΑΡΟΧΗΣ ΘΕΡΜΙΚΗΣ ΕΝΕΡΓΕΙΑΣ


Σήμερα την …………………………………………………………….…… μεταξύ των :

[bookmark: _Hlk159097633]α. αφενός της ανώνυμης εταιρείας με την επωνυμία «Δημόσια Επιχείρηση Ηλεκτρισμού Α.Ε.» και τον διακριτικό τίτλο «ΔΕΗ Α.Ε.» (εφεξής και η «ΔΕΗ»), η οποία εδρεύει στην Αθήνα, οδός Χαλκοκονδύλη αρ. 30, ΤΚ 11451, όπως νομίμως εκπροσωπείται για την υπογραφή της παρούσας από …………………………………………… ………………………………
και
β. της Διαδημοτική Επιχείρησης Τηλεθέρμανσης Δυτικής Μακεδονίας (εφεξής και η «ΔΙΑ.ΤΗ.ΔΥ.ΜΑ.» ή «ΚΑΤΑΝΑΛΩΤΗΣ»), η οποία εδρεύει στην Κοζάνη, οδός 2ο χλμ ΠΕΟ Κοζάνης - Θεσσαλονίκης αρ. -, ΤΚ 501 32, , όπως νομίμως εκπροσωπείται για την υπογραφή της παρούσας  από τον Πρόεδρο του ΔΣ της επιχείρησης κ. Κοκαλλιάρη Ιωάννη Δήμαρχο Κοζάνης, δυνάμει της ………..
[bookmark: _Hlk159097933]και ως εκ τρίτου συμβαλλόμενων 
α. της Δημοτικής Επιχείρησης Ύδρευσης και Αποχέτευσης Κοζάνης «Δ.Ε.Υ.Α.Κ.» (εφεξής και «ΔΕΥΑΚ»), η οποία εδρεύει στην ………………, οδός……………. αρ. ………….., ΤΚ …………….., όπως νομίμως εκπροσωπείται για την υπογραφή της παρούσας από …………, δυνάμει της ……………..
β. της  Δημοτικής Επιχείρησης Τηλεθέρμανσης Πτολεμαΐδας - Δήμου Εορδαίας «Δ.Ε.ΤΗ.Π.» (εφεξής και «ΔΕΤΗΠ»), η οποία εδρεύει στην Πτολεμαΐδα, οδός Εθνικής Αντιστάσεως  αρ. 11, ΤΚ 50 200, όπως νομίμως εκπροσωπείται για την υπογραφή της παρούσας από τον Πρόεδρο ΔΣ της επιχείρησης κ. Καρακασίδη Δημήτριο, δυνάμει της ……………..
γ. της Δημοτικής Επιχείρησης Τηλεθέρμανσης Ευρύτερης Περιοχής Αμυνταίου «Δ.Ε.Τ.Ε.Π.Α.» (εφεξής και «ΔΕΤΕΠΑ»), η οποία εδρεύει στην ………………, οδός……………. αρ. ………….., ΤΚ …………….., της νομίμως εκπροσωπείται για την υπογραφή της παρούσας από …………, δυνάμει της ……………..
(εφεξής οι ανωτέρω εκ τρίτου συμβαλλόμενοι θα αποκαλούνται χάριν συντομίας και ως οι «ΔΗΜΟΤΙΚΕΣ ΕΠΙΧΕΙΡΗΣΕΙΣ),
καθώς και ως εκ τρίτου συμβαλλόμενων
α. του Δήμου Κοζάνης, όπως νομίμως εκπροσωπείται από τον Δήμαρχο αυτού, που κατοικοεδρεύει στην Κοζάνη, οδός ……. αρ. …….., 
β. του Δήμου Εορδαίας, όπως νομίμως εκπροσωπείται από τον Δήμαρχο αυτού, που κατοικοεδρεύει στην Εορδαία, οδός ……. αρ. ……..,
γ. του Δήμου Αμυνταίου, όπως νομίμως εκπροσωπείται από τον Δήμαρχο αυτού, που κατοικοεδρεύει στο Αμύνταιο, οδός ……. αρ. …….., 
(εφεξής οι ανωτέρω δήμοι θα αποκαλούνται χάριν συντομίας και ως οι «ΔΗΜΟΙ»),

συμφωνήθηκαν και συνομολογήθηκαν τα παρακάτω:
ΠΡΟΟΙΜΙΟ
Στο πλαίσιο του Σχεδίου Δίκαιης Αναπτυξιακής Μετάβασης συντάχθηκε και υπογράφηκε μεταξύ:
1. Συντονιστικής Επιτροπής Σχεδίου Δίκαιης Αναπτυξιακής Μετάβασης (ΣΔΑΜ),
2. Περιφέρειας Δυτικής Μακεδονίας,
3. Δήμου Κοζάνης,
4. Δήμου Εορδαίας,
5. Δήμου Αμυνταίου,
6. Διαχειριστή Εθνικού Συστήματος Φυσικού Αερίου Α.Ε. (ΔΕΣΦΑ) και
7. Δημόσιας Επιχείρησης Ηλεκτρισμού Α.Ε. (ΔΕΗ Α.Ε.)
το από 17.09.2020 ΜΝΗΜΟΝΙΟ ΚΑΤΑΝΟΗΣΗΣ & ΣΤΡΑΤΗΓΙΚΗΣ ΣΥΝΕΡΓΑΣΙΑΣ, εφεξής «ΜΝΗΜΟΝΙΟ», για την προώθηση και ολοκλήρωση των αναγκαίων ενεργειών με στόχο τη διασφάλιση της κάλυψης των αναγκών των Τηλεθερμάνσεων στη Δυτική Μακεδονία μετά την οριστική παύση λειτουργίας των υφισταμένων λιγνιτικών Μονάδων της περιοχής σε εφαρμογή του Εθνικού Σχεδίου για την Ενέργεια και το Κλίμα (ενν. κατά την περίοδο που υπογράφηκε το ΜΝΗΜΟΝΙΟ).

Συγκεκριμένα, στο ΜΝΗΜΟΝΙΟ συμφωνήθηκαν και έγιναν αποδεκτά τα ακόλουθα:
1. Δηλώθηκε η πρόθεση των συμβαλλομένων μερών να συνεργαστούν ώστε να υλοποιηθούν δράσεις και ενέργειες , στο πλαίσιο των αρμοδιοτήτων κάθε εμπλεκόμενου μέρους, για την προώθηση και ολοκλήρωση των αναγκαίων ενεργειών με στόχο τη διασφάλιση κάλυψης των αναγκών των Τηλεθερμάνσεων στη Δυτική Μακεδονία μετά την οριστική παύση λειτουργίας των υφισταμένων λιγνιτικών Μονάδων στην εν λόγω περιοχή, όπως αυτή προγραμματίζεται σε εφαρμογή του Εθνικού Σχεδίου για την Ενέργεια και το Κλίμα (ΕΣΕΚ).
2. Η πρόταση, όπως διαμορφώθηκε και αναλύθηκε, περιέλαβε τρεις άξονες:
1 [bookmark: _Toc159203401][bookmark: _Toc159203402]
2 
Σύσταση Διαδημοτικής Επιχείρησης Τηλεθερμάνσεων με την ευθύνη των τριών Δημοτικών Επιχειρήσεων Τηλεθέρμανσης (Κοζάνης, Εορδαίας και Αμυνταίου), το αργότερο μέχρι 30-06-2021,
Ανάπτυξη διασυνδεδεμένου δικτύου τηλεθερμάνσεων μεταξύ των τριών πόλεων, το οποίο θα συνδέεται με τα βασικά σημεία παραγωγής θερμικής ενέργειας, με ευθύνη της ΔΙΑΤΗΔΥΜΑ  (μέχρι της συστάσεως αυτής, η ευθύνη ολοκλήρωσης των επιμέρους έργων διασύνδεσης ανήκει στις τρεις, κατά περίπτωση αρμόδιες, Δημοτικές Επιχειρήσεις Τηλεθέρμανσης Κοζάνης,  Εορδαίας και Αμυνταίου), και 
Διαμόρφωση δύο βασικών σημείων παραγωγής θερμικής ενέργειας:
ΑΗΣ ΚΑΡΔΙΑΣ με τις εγκαταστάσεις : 
Συγκροτήματα Ηλεκτρολεβήτων (ΗΛΜΤ), 
Μονάδας Συμπαραγωγής Ηλεκτρισμού και Θερμότητας Υψηλής Απόδοσης (ΣΗΘΥΑ) &
Λεβήτων Φυσικού Αερίου (ΛΦΑ) 
Η εκτίμηση της συνολικής ισχύος των ανωτέρω θα ανέρχονταν στα 240-260 MWth.
ΑΗΣ ΠΤΟΛΕΜΑΪΔΑΣ V, Έργο μετασκευών συγκροτήματος παραγωγής θερμικής ενέργειας, εγκατεστημένης ισχύος 140 MWth 
εξασφαλίζοντας τις αναγκαίες εφεδρείες και τη διασφάλιση ενέργειας για τις μελλοντικές επεκτάσεις όπως αυτές προσδιορίστηκαν από τις Δημοτικές Επιχειρήσεις Τηλεθέρμανσης.
3. Η συνολική διαθέσιμη θερμική ισχύς των εγκαταστάσεων ανέρχεται  σε 420 MWth, συμπεριλαμβανομένων των 30 MWth των εγκαταστάσεων βιομάζας που διαθέτει η ΔΕΤΕΠΑ, ενώ η εφεδρεία του συστήματος υπολογιζόταν σε 120-140MWth.
4. Επίσης, συμφωνήθηκε η ανάληψη σχετικά δράσεων για τη χρηματοδότηση των παραπάνω έργων από ΕΑΠ (Τοπικός Πόρος) και ΕΣΠΑ.
Τέλος, σε υλοποίηση του ΜΝΗΜΟΝΙΟΥ και συγκεκριμένα του άρθρου 9, συγκροτήθηκε από τους Δήμους/Δημοτικές Επιχειρήσεις, από κοινού με τη ΔΕΗ και την Περιφέρεια Δυτικής Μακεδονίας, Τεχνική Ομάδα Εργασίας με αντικείμενο συνοπτικά τη διαμόρφωση των βέλτιστων επιλογών παραγωγής, εφεδρειών, διαχείρισης αιχμών, διασυνδέσεων και διαχείρισης του διασυνδεδεμένου συστήματος τηλεθέρμανσης, σε συνδυασμό με ενδεχόμενες προγραμματισμένες επεκτάσεις και μελλοντικές ανάγκες του συστήματος. Ειδικότερα, σκοπός και στόχος της μελέτης ήταν να διερευνηθούν και να αποτυπωθούν λύσεις αναφορικά με:
· Βέλτιστες επιλογές παραγωγής (μέγεθος ισχύος μέσων παραγωγής) με επίτευξη:
· επάρκεια θερμικής ισχύος
· επάρκεια των απαραίτητων εφεδρειών
· αποτελεσματική διαχείριση ενέργειας
· βέλτιστο μέγεθος θερμικής και ηλεκτρικής ισχύος της νέας μονάδας ΣΗΘΥΑ
· Ανάλυση πιθανών σεναρίων λειτουργίας του συστήματος με στόχο την : 
· Διαχείριση των ροών θερμικής ενέργειας στα διάφορα σενάρια λειτουργίας του ενιαίου διασυνδεδεμένου συστήματος. 
· Ορθή διαχείριση των αιχμών, όπως αυτές εμφανίζονται στο σύστημα από τις καμπύλες ζήτησης θερμικής ενέργειας. 
· Διαχείριση μη διαθεσιμότητας των μέσων παραγωγής θερμικής ενέργειας, ή μειωμένης αξιοπιστίας αυτών.
· Διαχείριση των διασυνδέσεων 
· Συνεκτίμηση των μελλοντικών επεκτάσεων των τριών συστημάτων τηλεθέρμανσης που θα συνδεθούν στο ενιαίο σύστημα.
Τον Νοέμβριο του 2020, η Τεχνική Ομάδα Εργασίας ολοκλήρωσε τη μελέτη, τα αποτελέσματα της οποίας εγκρίθηκαν στο σύνολό τους. Με βάση αυτά ξεκίνησε η υλοποίηση όλων των προβλεπόμενων έργων και δράσεων.

Επί του παρόντος, η εξέλιξη των προαναφερόμενων έργων έχει ως ακολούθως:
Α.  ΑΗΣ Καρδιάς – Ηλεκτρολέβητες 
Η κατασκευή τους ολοκληρώθηκε τον 10ο/2021 και έκτοτε λειτουργούν καλύπτοντας τις θερμικές ανάγκες της ΔΕΤΗΠ. Μέγιστη θερμική ισχύς 80MWth (2Χ40). Το έργο κατασκευάστηκε με χρηματοδότηση από το ΕΑΠ 2012-2016.
Β.  ΑΗΣ Καρδιάς – ΣΗΘΥΑ
Το έργο βρίσκεται σε στάδιο προ της ανάθεσης στον Ανάδοχο της σχετικής Πρόσκλησης. Θερμική ισχύς 66,39 MWth και μικτή ηλεκτρική ισχύς 76,62 MWe. Διάρκεια κατασκευής είκοσι δύο (22) μήνες (σύμφωνα με τα Τεύχη της Πρόσκλησης). Το έργο θα χρηματοδοτηθεί και κατασκευαστεί από τη ΔΕΗ. Σύμφωνα με το άρθρο 6, παρ. 2 του ΜΝΗΜΟΝΙΟΥ προαπαιτούμενο της Σύμβασης Ανάθεσης κατασκευής του ΣΗΘΥΑ είναι η υπογραφή της παρούσας (ταυτοχρόνως με τη δέσμευση ΔΕΣΦΑ για την ημερομηνία ολοκλήρωσης του έργου παροχής φυσικού αερίου). 
Γ.  ΑΗΣ Καρδιάς – Λέβητες Φυσικού Αερίου
Το έργο βρίσκεται σε φάση ανάδειξης Αναδόχου. Εγκατεστημένη Θερμική Ισχύς 140 MWth. Διάρκεια κατασκευής δεκαοκτώ (18) μήνες (σύμφωνα με τα Τεύχη της Πρόσκλησης).
Δ. ΑΗΣ Πτολεμαΐδας V – Μετασκευές Τηλεθέρμανσης
Το έργο των μετασκευών υλοποιείται από ΔΕΗ και η ολοκλήρωσή του αναμένεται τον 11ο του 2024. 
Ε. Εγκαταστάσεις ΔΕΤΕΠΑ – Μονάδες Βιομάζας
Η κατασκευή τους ολοκληρώθηκε τον 10ο/2021 και έκτοτε λειτουργούν καλύπτοντας τις θερμικές ανάγκες της ΔΕΤΕΠΑ. Μέγιστη θερμική ισχύς 30MWth (2Χ15). Η λειτουργία και οι εργασίες συντήρησης εκτελούνται από τη ΔΕΤΕΠΑ.
ΣΤ. Έργα Διασύνδεσης/Αντλιοστασίων Δικτύων Τηλεθέρμανσης – Αγωγός από ΑΗΣ Πτολεμαΐδας V στον Δήμο Εορδαίας
Ο αγωγός μεταφοράς και τα αντλιοστάσια κυκλοφορίας έχουν ολοκληρωθεί από τη ΔΕΤΗΠ. 
Ζ. Έργα Διασύνδεσης/Αντλιοστασίων Δικτύων Τηλεθέρμανσης – Αγωγός από ΑΗΣ Καρδιάς στον Αγωγό της ΔΕΥΑΚ (υφιστάμενος αγωγός προερχόμενος από ΑΗΣ Αγίου Δημητρίου) 
Περιλαμβάνονται κατά κύριο λόγο: α) το έργο των αγωγών διασύνδεσης που σήμερα βρίσκεται σε διαγωνιστική διαδικασία ενώ εκκρεμεί η εξασφάλιση Χρηματοδότησης, β)την κατασκευή νέου αντλιοστασίου μεταφοράς στον ΑΗΣ ΚΑΡΔΙΑΣ καθώς και μετασκευές των υφιστάμενων αντλιοστασίων μεταφοράς Α1/Α2 της εγκατάστασης Τ/Θνσης Κοζάνης καθώς και τα αναγκαία συνοδά έργα. Εκτιμώμενη χρονική διάρκεια εκτέλεσης εργασιών: 18-20 μήνες από την θέση σε ισχύ των σχετικών Συμβάσεων. Τα έργα διασύνδεσης θα καταβληθεί κάθε δυνατή προσπάθεια να ολοκληρωθούν το αργότερο έως τον 12ο του 2025 στο βαθμό του εφικτού και σε κάθε περίπτωση εντός 18 έως 20 μηνών από την υπογραφή της σύμβασης κατασκευής.  
Η. Έργα Διασύνδεσης/Αντλιοστασίων Δικτύων Τηλεθέρμανσης – Αγωγός από Εγκαταστάσεις ΔΕΤΕΠΑ σε σημείο του Αγωγού προς τον Δήμο Εορδαίας
Το έργο βρίσκεται σε φάση Δημοπράτησης. Εκτιμώμενη χρονική διάρκεια εκτέλεσης είκοσι δύο (22) μήνες από τη θέση σε ισχύ της σύμβασης κατασκευής.
Η συνολική εγκατεστημένη θερμική ισχύς όλων των ΜΕΣΩΝ ΠΑΡΑΓΩΓΗΣ ανέρχεται σε ~425 MWth, εκ των οποίων 140 MWth σε εφεδρεία (συμπεριλαμβανομένων και των λεβήτων βιομάζας της Τηλεθέρμανσης Αμυνταίου).

Για τις ανάγκες της παρούσας θα χρησιμοποιηθούν οι παρακάτω ορισμοί:
	ΕΣΜΗΕ :
	Εθνικό Σύστημα Μεταφοράς Ηλεκτρικής Ενέργειας

	ΜΕΣΑ 
ΠΑΡΑΓΩΓΗΣ :
	1) ΣΗΘΥΑ : Εγκαταστάσεις Συμπαραγωγής Ηλεκτρισμού & Θερμότητας Υψηλής Απόδοσης στον ΑΗΣ Καρδιάς 
2) ΛΦΑ :Εγκαταστάσεις Λεβήτων Φυσικού Αερίου στον ΑΗΣ Καρδιάς 
3) ΗΛΜΤ :Εγκαταστάσεις Ηλεκτρολεβήτων Μέσης Τάσης στον ΑΗΣ Καρδιάς
4) ΑΗΣ-Π-V: Εγκαταστάσεις Τηλεθέρμανσης στον ΑΗΣ Πτολεμαΐδας V

	ΘΕΡΜΑΝΤΙΚΗ 
ΠΕΡΙΟΔΟΣ :
	Το χρονικό διάστημα παροχής ΘΕΡΜΙΚΗΣ ΕΝΕΡΓΕΙΑΣ προς τους ΚΑΤΑΝΑΛΩΤΕΣ, που οριοθετείται μεταξύ των χρονικών σημείων :
· Έναρξης, την 1η Οκτωβρίου προηγούμενου έτους, και 
· Λήξης, την 15η Μαΐου του αμέσως επόμενου έτους.
Στο παραπάνω χρονικό διάστημα συμπεριλαμβάνονται περίοδοι δοκιμών, προθέρμανσης διασυνδεδεμένου δικτύου, επισκευών ή ρυθμίσεων (που πρέπει να πραγματοποιηθούν εν λειτουργία των μέσων παραγωγής) κ.α.
Επισημαίνεται, ότι τα προαναφερθέντα χρονικά σημεία έναρξης και λήξης ενδέχεται να μεταβληθούν μερικές ημέρες -κατά το νωρίτερο ή αργότερο- καθώς εξαρτώνται άμεσα από τις πραγματικές καιρικές συνθήκες κάθε περιόδου. Σε κάθε περίπτωση, οποιαδήποτε χρονική διαφοροποίηση θα συνοδεύεται από συμφωνία μεταξύ των συμβαλλομένων. 


	ΘΕΡΜΙΚΗ 
ΕΝΕΡΓΕΙΑ :
	Η θερμική ενέργεια (μετρούμενη σε θερμικές μεγαβατώρες [MWth]) που θα παρέχεται από τη ΔΕΗ στον ΚΑΤΑΝΑΛΩΤΗ με τη μορφή υπέρθερμου νερού μέγιστης θερμοκρασίας προσαγωγής 120[οC], μέσης θερμοκρασίας επιστροφών 70[οC], (η θερμοκρασία επιστροφής εξαρτάται από τη ζήτηση του ΚΑΤΑΝΑΛΩΤΗ ) και ονομαστικής πίεσης λειτουργίας 16[bar].

	ΣΗΜΕΙΑ 
ΠΑΡΟΧΗΣ :
	Τα ΣΗΜΕΙΑ ΠΑΡΟΧΗΣ ταυτίζονται με τη θέση εγκατάστασης των Διατάξεων Μέτρησης ΘΕΡΜΙΚΗΣ ΕΝΕΡΓΕΙΑΣ κάθε ΜΕΣΟΥ ΠΑΡΑΓΩΓΗΣ (Παράρτημα Γ: Λειτουργικό Διάγραμμα Βασικών Σημείων Παραγωγής)

	ΔΙΑΣΥΝΔΕΔΕΜΕΝΟ ΔΙΚΤΥΟ :
	Αφορά τις εγκαταστάσεις διασύνδεσης του ΚΑΤΑΝΑΛΩΤΗ  με τα ΜΕΣΑ ΠΑΡΑΓΩΓΗΣ, συμπεριλαμβανομένου του απαραίτητου κύριου και βοηθητικού εξοπλισμού (π.χ. σωληνώσεις, αντλίες, εναλλάκτες, βαλβίδες, όργανα κ.α.) 

	ΤΙΜΗ ΘΕΡΜΙΚΗΣ ΕΝΕΡΓΕΙΑΣ :
	Η τιμή με την οποία θα τιμολογείται η παρεχόμενη ΘΕΡΜΙΚΗ ΕΝΕΡΓΕΙΑ από τη ΔΕΗ στον ΚΑΤΑΝΑΛΩΤΗ (μετρούμενη σε ευρώ ανά θερμική μεγαβατώρα, [€/MWhth])

	ΤΙΜΗΜΑ :
	Το τίμημα που θα καταβάλει ο ΚΑΤΑΝΑΛΩΤΗΣ στη ΔΕΗ για την παροχή ΘΕΡΜΙΚΗΣ ΕΝΕΡΓΕΙΑΣ (μετρούμενο σε ευρώ, [€]).



[bookmark: _Toc159203404]ΜΕΣΑ ΠΑΡΑΓΩΓΗΣ ΕΝΕΡΓΕΙΑΣ & ΛΕΙΤΟΥΡΓΙΑ ΔΙΑΣΥΝΔΕΜΕΝΟΥ ΣΥΣΤΗΜΑΤΟΣ
Στον παρακάτω πίνακα αποτυπώνονται οι εγκαταστάσεις των ΜΕΣΩΝ ΠΑΡΑΓΩΓΗΣ ΘΕΡΜΙΚΗΣ ΕΝΕΡΓΕΙΑΣ καθώς και η θερμική ή/και η ηλεκτρική ισχύς αυτών:

	a/a
	Περιγραφή Εγκατάστασης
	Θερμική Ισχύς
(MWth)
	Ηλεκτρική Ισχύς
(MWe)

	1.
	Μονάδα Συμπαραγωγής Ηλεκτρισμού Θερμότητας Υψηλής Απόδοσης  (ΣΗΘΥΑ) στον ΑΗΣ Καρδιάς 
	66,391
	76,62 (gross)

	2.
	Μετασκευές ΑΗΣ Πτολεμαΐδας V 
	140,00
	-

	3.
	Λέβητες Φυσικού Αερίου (ΛΦΑ) στον ΑΗΣ Καρδιάς  
	140,00
	-

	4.
	Ηλεκτρολέβητες Μέσης Τάσης (ΗΛΜΤ) στον ΑΗΣ Καρδιάς
	80,00
	-



Με την παρούσα συμφωνείται ότι με βάση το μοντέλο λειτουργίας η προτεραιότητα ένταξης και φόρτισης των ΜΕΣΩΝ ΠΑΡΑΓΩΓΗΣ είναι η ακόλουθη :
1) ΣΗΘΥΑ 
2) ΑΗΣ Πτολεμαΐδας V (Στο βαθμό που αυτή θα εντάσσεται από τον ΕΣΜΗΕ και θα είναι διαθέσιμη με βάση κανονιστικές και επιχειρηματικές δεσμεύσεις της ΔΕΗ)
3) Λέβητες Φυσικού Αερίου 
4) Ηλεκτρολέβητες
Σε κάθε περίπτωση η προτεραιότητα ένταξης και φόρτισης των ΜΕΣΩΝ ΠΑΡΑΓΩΓΗΣ, αποτελεί ευθύνη και μέριμνα της ΔΕΗ ως λειτουργού του συνόλου των εγκαταστάσεων, με κύριο στόχο την κάλυψη των θερμικών αναγκών του ΚΑΤΑΝΑΛΩΤΗ και την ελαχιστοποίηση του κόστους παραγωγής θερμικής ενέργειας για τον ΚΑΤΑΝΑΛΩΤΗ.
[bookmark: _Hlk180838511]Σύμφωνα με τις διατάξεις του άρθρου 11 του Ν.4638/2022, παύουν να ισχύουν οι άδειες παραγωγής ηλεκτρικής ενέργειας από στερεά ορυκτά καύσιμα έως την 31/12/2028. Η οριστική παύση λειτουργίας, το αργότερο έως την 31/12/2028, της λιγνιτικής Μονάδας ΑΗΣ Πτολεμαΐδας V, συνεπάγεται τη μείωση της εφεδρείας θερμικής ισχύος για το διασυνδεδεμένο σύστημα και την διαφοροποίηση του λειτουργικού κόστους λόγω αναγκαστικής ένταξης των Μονάδων Εφεδρείας (ηλεκτρικοί λέβητες). Η ΔΕΗ έχει ήδη δημοπρατήσει το έργο Λεβήτων Φυσικού Αερίου ισχύος 140 MWth το οποίο έργο βρίσκεται προ της υπογραφής της σύμβασης. Στα πλαίσια αυτά η ΔΕΗ Α.Ε αναλαμβάνει τη διερεύνηση αύξησης (έως 140 MWth) της εγκατεστημένης ισχύος των Λεβήτων Φυσικού Αερίου υπό τους τεχνικούς και οικονομικούς περιορισμούς που πιθανά να υφίστανται, με στόχο την επίτευξη βελτιστοποίησης του λειτουργικού κόστους. 
[bookmark: _Toc159203405]ΑΝΤΙΚΕΙΜΕΝΟ ΣΥΜΒΑΣΗΣ
Η ΔΕΗ αναλαμβάνει την υποχρέωση, υπό τους όρους της παρούσας Σύμβασης, να παράγει και να παρέχει ΘΕΡΜΙΚΗ ΕΝΕΡΓΕΙΑ από τα ΜΕΣΑ ΠΑΡΑΓΩΓΗΣ μέσω των ΣΗΜΕΙΩΝ ΠΑΡΟΧΗΣ στο ΔΙΑΣΥΝΔΕΔΕΜΕΝΟ ΔΙΚΤΥΟ, για την κάλυψη των θερμικών αναγκών του ΚΑΤΑΝΑΛΩΤΗ καθ’ όλη τη διάρκεια της ΘΕΡΜΑΝΤΙΚΗΣ ΠΕΡΙΟΔΟΥ.
Ο ΚΑΤΑΝΑΛΩΤΗΣ, καθώς και οι ως εκ τρίτου συμβαλλόμενοι Δημοτικές Επιχειρήσεις και Δήμοι, ενεχόμενος έκαστος αλληλεγγύως και εις ολόκληρον για το τμήμα του τιμήματος που αναλογεί σε κάθε Δήμο και Δημοτική επιχείρηση όπως αυτό θα προκύπτει από τον Κανονισμό Διαχείρισης και Προμήθειας θερμικής ενέργειας όπως αυτός θα έχει εγκριθεί από την ΔΙΑΤΗΔΥΜΑ και τους φορείς διαχείρισης Τηλεθέρμανσης και αναλαμβάνουν την υποχρέωση πλήρους και εμπρόθεσμης καταβολής προς τη ΔΕΗ του αναλογούντος σχετικού τιμήματος για τις προαναφερόμενες παρεχόμενες υπηρεσίες, με την έκδοση των σχετικών παραστατικών, όπως περιγράφεται στα άρθρα της παρούσας. 

[bookmark: _Toc159203406]ΔΙΑΡΚΕΙΑ ΣΥΜΒΑΣΗΣ
Η διάρκεια της σύμβασης ορίζεται σε δεκαπέντε (15) έτη, αρχής γενομένης από την ημερομηνία έναρξης Εμπορικής Λειτουργίας του ΣΗΘΥΑ. Με την παρούσα συμφωνείται ότι, στην περίπτωση κατά την οποία ο χρόνος λήξης ισχύος βρίσκεται εντός του χρονικού διαστήματος μιας ΘΕΡΜΑΝΤΙΚΗΣ ΠΕΡΙΟΔΟΥ, τότε αυτομάτως η Σύμβαση παρατείνεται μέχρι την 30η Μαΐου του συγκεκριμένου έτους. 
Καθένα από τα συμβαλλόμενα μέρη διατηρεί το δικαίωμα υποβολής αιτήματος χρονικής παράτασης της Σύμβασης, κυρίως σε περιπτώσεις ουσιαστικής μεταβολής των συνθηκών παροχής της εν λόγω υπηρεσίας. Σε μία τέτοια περίπτωση θα υπογραφεί Συμπλήρωμα της παρούσας Σύμβασης. Το δικαίωμα αυτό, ωστόσο, δεν μπορεί να ασκηθεί από τα συμβαλλόμενα μέρη εντός του τελευταίου έτους πριν τη λήξη της παρούσας Σύμβασης. 
Σε κάθε περίπτωση το συμπλήρωμα της Σύμβασης θα πρέπει να συνυπογραφεί και συνομολογηθεί από τα εμπλεκόμενα μέρη πριν τη λήξη της παρούσας. Σε αντίθετη περίπτωση, θεωρείται ότι η σύμβαση έχει λήξει. 
[bookmark: _Toc159203407]ΥΠΟΧΡΕΩΣΕΙΣ ΣΥΜΒΑΛΛΟΜΕΝΩΝ
Υποχρεώσεις ΔΕΗ Α.Ε.
Η καθολική ευθύνη λειτουργίας και συντήρησης όλων των ΜΕΣΩΝ ΠΑΡΑΓΩΓΗΣ που είναι εγκατεστημένα στον ΑΗΣ ΚΑΡΔΙΑΣ και στον ΑΗΣ ΠΤΟΛΕΜΑΪΔΑΣ V, με στόχο:	
Την κάλυψη των θερμικών αναγκών του ΔΙΑΣΥΝΔΕΔΕΜΕΝΟΥ ΔΙΚΤΥΟΥ μέσω της επίτευξης διαθεσιμότητας των ΜΕΣΩΝ ΠΑΡΑΓΩΓΗΣ, εξαιρουμένης της περίπτωσης μη ένταξης ή μειωμένης φόρτισης της μονάδας ΑΗΣ Πτολεμαΐδας V, στο διασυνδεδεμένο δίκτυο εξαιτίας αναγκών του ΕΣΜΗΕ. 
Την παραγωγή και διάθεση της ζητούμενης ποσότητας ΘΕΡΜΙΚΗΣ ΕΝΕΡΓΕΙΑΣ στα ΣΗΜΕΙΑ ΠΑΡΟΧΗΣ του ΚΑΤΑΝΑΛΩΤΗ κατά τη ΘΕΡΜΑΝΤΙΚΗ ΠΕΡΙΟΔΟ κάθε έτους.
Η προτεραιότητα ένταξης και φόρτισης των ΜΕΣΩΝ ΠΑΡΑΓΩΓΗΣ, αποτελεί ευθύνη και μέριμνα της ΔΕΗ ως λειτουργού του συνόλου των εγκαταστάσεων, με κύριο στόχο την κάλυψη των θερμικών αναγκών του ΚΑΤΑΝΑΛΩΤΗ.
Η συμπλήρωση των απωλειών σε αφαλατωμένο νερό του ΔΙΑΣΥΝΔΕΔΕΜΕΝΟΥ ΔΙΚΤΥΟΥ -και κατ’ επέκταση των δικτύων μεταφοράς και διανομής του ΚΑΤΑΝΑΛΩΤΗ με παροχή που δε θα υπερβαίνει τους τριακόσιους τόνους ανά ημέρα (300 t/d) με μέγιστο όριο σαράντα χιλιάδες τόνους ανά έτος (40.000 t/y).
Η τιμολόγηση σε μηνιαία βάση της παρεχόμενης ΘΕΡΜΙΚΗΣ ΕΝΕΡΓΕΙΑΣ με βάση τις αρχές τιμολόγησης και την αντίστοιχη μεθοδολογία που συμφωνείται και αποτυπώνεται στο Άρθρο 9 της παρούσας.
Η κάλυψη του πρόσθετου κόστους του ΚΑΤΑΝΑΛΩΤΗ σε περίπτωση μη κάλυψης των θερμικών αναγκών με υπαιτιότητα της ΔΕΗ Α.Ε. όπως αναλύεται στο άρθρο 10 της παρούσας. 

Υποχρεώσεις ΚΑΤΑΝΑΛΩΤΗ 
Ο ΚΑΤΑΝΑΛΩΤΗΣ υποχρεούται να αποστείλει στη ΔΕΗ σε καθημερινή βάση και μέχρι τις 10:00 π.μ. την πρόβλεψη θερμικών αναγκών τους για την επόμενη ημέρα. Δίνεται η δυνατότητα αποστολής και εβδομαδιαίου προγραμματισμού από πλευράς του εφόσον κάτι τέτοιο συμφωνηθεί εκ των προτέρων.
Η λειτουργία των Λεβήτων Βιομάζας της ΔΕΤΕΠΑ, οι οποίοι δεν αποτελούν αντικείμενο της παρούσας, παρά το γεγονός ότι η συγκεκριμένη εγκατάσταση δύναται να συνεισφέρει θερμική ενέργεια στο ΔΙΑΣΥΝΔΕΔΕΜΕΝΟ ΔΙΚΤΥΟ τηλεθέρμανσης. Για την πληρότητα των δεδομένων της Σύμβασης, η λειτουργία της εγκατάστασης εκτελείται με ευθύνη και προσωπικό της ΔΕΤΕΠΑ.
Την έγκαιρη και πλήρη εξόφληση των τιμολογίων που εκδίδονται από τη ΔΕΗ προς τον ΚΑΤΑΝΑΛΩΤΗ για την παροχή ΘΕΡΜΙΚΗΣ ΕΝΕΡΓΕΙΑΣ σύμφωνα με το  Άρθρο 9 της παρούσας.
Η παραγόμενη ΘΕΡΜΙΚΗ ΕΝΕΡΓΕΙΑ προορίζεται για χρήση από τους κατοίκους των ΔΗΜΩΝ με σκοπό τη θέρμανση οικιών, καταστημάτων και άλλων κτιρίων εντός του αστικού ιστού, αλλά και των ευρύτερων περιοχών των Δήμων. Σε περίπτωση που εκδηλωθεί ενδιαφέρον για άλλη χρήση της παρεχόμενης ΘΕΡΜΙΚΗΣ ΕΝΕΡΓΕΙΑΣ πέραν της προαναφερθείσας (λ.χ. βιομηχανική, βιοτεχνική κ.λπ.) θα πρέπει να συμφωνηθεί και συνομολογηθεί ιδιαίτερη γραπτή Σύμβαση (ή Συμπλήρωμα της Παρούσας) μεταξύ ΔΕΗ και ΚΑΤΑΝΑΛΩΤΗ. 
[bookmark: _Toc159203408]ΕΙΔΙΚΟΙ ΟΡΟΙ 
Κανείς από τους συμβαλλομένους δε δικαιούται αποζημίωση ή άλλη αντιπαροχή από τον άλλον, για διακοπές της παροχής ή της ζήτησης ΘΕΡΜΙΚΗΣ ΕΝΕΡΓΕΙΑΣ, πλην των περιπτώσεων:
Ολικής ή μερικής διακοπής λειτουργίας των ΜΕΣΩΝ ΠΑΡΑΓΩΓΗΣ όπως ρητά και λεπτομερώς καταγράφονται στο  Άρθρο 10 της παρούσας, και 
Εξαιτίας λόγων και αιτιών που προέρχονται από δόλο ή βαριά αμέλεια ενός ή περισσοτέρων μερών  των συμβαλλομένων. 
Στις ανωτέρω περιπτώσεις, θα καταγραφούν οι θετικές ζημίες και οι ευθύνες αποζημίωσης  θα καταλογιστούν αναλογικά στα μέρη που τις προκάλεσαν.
[bookmark: _Hlk158903590]Οι Συμβαλλόμενοι ρητά συμφωνούν ότι δεν θα ευθύνονται έναντι αλλήλων για τυχόν έμμεσες ή αποθετικές ζημίες και διαφυγόντα κέρδη. Επίσης, γίνεται αμοιβαίως δεκτό ότι η ΔΕΗ δεν θα ευθύνεται για  τυχόν αξιώσεις πελατών της ΔΙΑΤΗΔΥΜΑ ή των εκ τρίτου συμβαλλομένων για οποιονδήποτε ζημία (θετική ή αποθετική ή διαφυγόντα κέρδη) ή για οποιοδήποτε κόστος, απώλεια ή ευθύνη μπορεί να υποστεί είτε η ΔΙΑΤΗΔΥΜΑ ΔΕΤΔΜ είτε οι εκ τρίτου συμβαλλόμενοι βάσει οποιασδήποτε συμφωνίας με την οποία προμηθεύει, πουλά ή μεταδίδει ΘΕΡΜΙΚΗ ΕΝΕΡΓΕΙΑ σε πελάτες ή τρίτα μέρη του, μη δυνάμενος να στραφεί αναγωγικά κατά της ΔΕΗ.Οι συμβαλλόμενοι υποχρεούνται σε κάθε περίπτωση, να προβαίνουν χωρίς υπαίτια καθυστέρηση σε όλες τις ενδεικνυόμενες ενέργειες προκειμένου να αποκατασταθεί η ροή ΘΕΡΜΙΚΗΣ ΕΝΕΡΓΕΙΑΣ στο ΔΙΑΣΥΝΔΕΔΕΜΕΝΟ ΔΙΚΤΥΟ.
Όταν παρουσιάζεται ανάγκη μείωσης ή διακοπής της παροχής ή παραλαβής ΘΕΡΜΙΚΗΣ ΕΝΕΡΓΕΙΑΣ λόγω απρόβλεπτων βλαβών και εκτάκτων εργασιών επισκευής, συντήρησης, αντικατάστασης ή επιθεώρησης :
· των ΜΕΣΩΝ ΠΑΡΑΓΩΓΗΣ, ή/και
· του ΔΙΑΣΥΝΔΕΔΕΜΕΝΟΥ ΔΙΚΤΥΟΥ του ΚΑΤΑΝΑΛΩΤΗ, ή/και 
· των δικτύων μεταφοράς και διανομής ΘΕΡΜΙΚΗΣ ΕΝΕΡΓΕΙΑΣ των ΚΑΤΑΝΑΛΩΤΩΝ,
που επηρεάζουν την ομαλή και προγραμματισμένη λειτουργία του συνολικού συστήματος τηλεθέρμανσης, οι συμβαλλόμενοι θα ενημερώνουν αλλήλους αμελλητί, αναφέροντας τον εκτιμώμενο χρόνο αποκατάστασης της αιτίας μείωσης ή διακοπής παροχής ή παραλαβής ΘΕΡΜΙΚΗΣ ΕΝΕΡΓΕΙΑΣ.
Η ετήσια προγραμματισμένη συντήρηση της ηλεκτροπαραγωγικής μονάδας ΑΗΣ ΠΤΟΛΕΜΑΙΔΑ V συναρτάται τόσο με τις διατάξεις του Κώδικα Διαχείρισης του Ελληνικού Συστήματος Μεταφοράς Ηλεκτρικής Ενέργειας και του Εγχειριδίου Κατανομής, όσο και με τον συνολικό προγραμματισμό συντηρήσεων της ΔΕΗ για τα υπόψη ΜΕΣΑ ΠΑΡΑΓΩΓΗΣ. Η ΔΕΗ δεσμεύεται ότι δε θα προγραμματίσει παράλληλη συντήρηση ηλεκτροπαραγωγικών μονάδων που συμπεριλαμβάνονται στα ΜΕΣΑ ΠΑΡΑΓΩΓΗΣ κατά τη ΘΕΡΜΑΝΤΙΚΗ ΠΕΡΙΟΔΟ. 
Κάθε συμβαλλόμενος είναι υποχρεωμένος να ενημερώνει και να κοινοποιεί στον αντισυμβαλλόμενό της, τα προγράμματα προληπτικής και περιοδικής συντήρησης-επισκευής-επέκτασης-αντικατάστασης του εξοπλισμού ευθύνης του,  τα οποία σχετίζονται με την παραγωγή ΘΕΡΜΙΚΗΣ ΕΝΕΡΓΕΙΑΣ. Σκοπός της ενημέρωσης είναι ο συντονισμός των ενεργειών όλων των συμβαλλομένων, ώστε να διασφαλιστεί η αδιάλειπτη και απρόσκοπτη παροχή ΘΕΡΜΙΚΗΣ ΕΝΕΡΓΕΙΑΣ στους τελικούς χρήστες τηλεθέρμανσης.
Κάθε συμβαλλόμενος οφείλει να προβαίνει σε όλες τις νόμιμες και απαραίτητες ενέργειες για την προσήκουσα αδειοδότηση των εγκαταστάσεων ευθύνης του. Κάθε συμβαλλόμενος οφείλει να τηρεί ενημερωμένο αρχείο με τα προαναφερόμενα έγγραφα και δικαιολογητικά.
Τον ΚΑΤΑΝΑΛΩΤΗ βαρύνουν οι πάσης φύσεως φόροι, έξοδα, κρατήσεις, τέλη που αφορούν είτε στην εν λόγω Σύμβαση είτε στους λογαριασμούς που εκδίδονται εκ μέρους της ΔΕΗ σύμφωνα με τη σχετική νομοθεσία, όπως ισχύει κάθε φορά. Επίσης, κάθε επιβάρυνση που έχει σχέση με τη Σύμβαση αυτή και έχει επιβληθεί ή θα επιβληθεί μελλοντικά από την Ελληνική Νομοθεσία ως και ο Φόρος Προστιθέμενης Αξίας, βαρύνουν εξ ολοκλήρου τον ΚΑΤΑΝΑΛΩΤΗ, που είναι υποχρεωμένος να καταβάλει τις επιβαρύνσεις αυτές στη ΔΕΗ σύμφωνα με την σχετική νομοθεσία, όπως ισχύει κάθε φορά.

[bookmark: _Toc159203409]ΜΕΤΡΗΣΗ ΕΝΕΡΓΕΙΑΣ
Κάθε συμβαλλόμενος θα γνωστοποιεί εγγράφως στον αντισυμβαλλόμενό του μέχρι την εικοστή (20η) Σεπτεμβρίου κάθε έτους τους αντίστοιχους εκπροσώπους του, οι οποίοι θα είναι αρμόδιοι για τις μετρήσεις, ελέγχους, συντηρήσεις και επισκευές των μετρητικών διατάξεων.
Οι μετρητές ενέργειας αποτελούν τμήμα των εγκαταστάσεων ευθύνης της ΔΕΗ. Η προμήθεια, εγκατάσταση, λειτουργία, συντήρηση, επισκευή, πιστοποίηση και βαθμονόμηση αυτών αποτελεί υποχρέωση της ΔΕΗ. Οι μετρητές θα τοποθετηθούν σε θέση που θα υποδείξει η ΔΕΗ εντός της περιοχής των ΜΕΣΩΝ ΠΑΡΑΓΩΓΗΣ προς το ΔΙΑΣΥΝΔΕΔΕΜΕΝΟ ΔΙΚΤΥΟ . Οι μετρητές θα είναι σύγχρονης τεχνολογίας, κοινά αποδεκτών προδιαγραφών και βαθμονόμησης με σχετική πιστοποίηση από αναγνωρισμένο οίκο. Δεν επιτρέπεται ουδεμία επέμβαση στους μετρητές από οποιοδήποτε προσωπικό, πλην του εξουσιοδοτημένου προς τούτο προσωπικού της ΔΕΗ και των ανεξάρτητων φορέων διαπίστευσης και βαθμονόμησης. Οι Ανεξάρτητοι Φορείς θα επιλέγονται από τη ΔΕΗ και η τελευταία υποχρεούται να τηρεί αρχείο με όλα τα απαραίτητα έγγραφα και δικαιολογητικά που διασφαλίζουν την εγκυρότητα των προς ανάθεση εργασιών. Ο ΚΑΤΑΝΑΛΩΤΗΣ δύναται να ελέγξει το προαναφερόμενο αρχείο, αφού προηγηθεί σχετική έγγραφη ενημέρωση προς τη ΔΕΗ. Θα προβλέπεται η δυνατότητα σύνδεσης του ΚΑΤΑΝΑΛΩΤΗ με το σύστημα παρακολούθησης SCADA των μέσων παραγωγής της ΔΕΗ, με σκοπό μόνον την οπτική απεικόνιση των μεγεθών και της λειτουργικής κατάστασης αυτών. 
Η λήψη της μέτρησης της ΘΕΡΜΙΚΗΣ ΕΝΕΡΓΕΙΑΣ προς τον ΚΑΤΑΝΑΛΩΤΗ να διενεργείται από κοινού με τους εκπροσώπους των συμβαλλομένων (ΔΕΗ-ΚΑΤΑΝΑΛΩΤΗΣ) την τελευταία ημερολογιακή ημέρα κάθε μηνός της ΘΕΡΜΑΝΤΙΚΗΣ ΠΕΡΙΟΔΟΥ, καθώς επίσης στην έναρξη και λήξη αυτής. Η ανάκτηση των σχετικών μετρήσεων θα μπορεί να γίνεται από το εγκατεστημένο σύστημα παρακολούθησης του συστήματος αλλά και από τα στοιχεία των επιμέρους μετρητών. 
Η προς τιμολόγηση ποσότητα θα προκύπτει ως άθροισμα της παρεχόμενης ΘΕΡΜΙΚΗΣ ΕΝΕΡΓΕΙΑΣ προς το ΔΙΑΣΥΝΔΕΔΕΜΕΝΟ ΔΙΚΤΥΟ προερχόμενης από τα δύο βασικά σημεία παραγωγής (ΑΗΣ ΠΤΟΛΕΜΑΙΔΑΣ V και ΑΗΣ ΚΑΡΔΙΑΣ), μετρούμενη στα αντίστοιχα ΣΗΜΕΙΑ ΠΑΡΟΧΗΣ.
Τακτικός έλεγχος καλής λειτουργίας των μετρητών ενέργειας θα διεξάγεται σε δύο (2) χρονικά σημεία: 
στην έναρξη της ΘΕΡΜΑΝΤΙΚΗΣ ΠΕΡΙΟΔΟΥ και 
στη λήξη της ΘΕΡΜΑΝΤΙΚΗΣ ΠΕΡΙΟΔΟΥ.
Ο τακτικός έλεγχος πραγματοποιείται παρουσία εκπροσώπων της ΔΕΗ και του ΚΑΤΑΝΑΛΩΤΗ. Αν, για οποιονδήποτε λόγο ο ΚΑΤΑΝΑΛΩΤΗΣ αδυνατεί να παραστεί, δια του εκπροσώπου του, οι εργασίες ολοκληρώνονται εν τη απουσία του. Σε κάθε περίπτωση η ΔΕΗ θα διατηρεί αρχείο διακριβώσεων και ελέγχων, που θα είναι διαθέσιμο στους εκπροσώπους του ΚΑΤΑΝΑΛΩΤΗ. 
Σε περίπτωση που κατά τον έλεγχο των μετρητών διαπιστώνεται σφάλμα σε ποσοστό πλέον του δύο τοις εκατό (2%) -αναγόμενο στη δεικνυόμενη καταγραφή του μετρητή- είτε επί το μείζον είτε επί το έλασσον - θα ακολουθεί διόρθωση της χρέωσης του ΚΑΤΑΝΑΛΩΤΗ. Σημειώνεται ότι το ποσοστό σφάλματος αναφέρεται για την περιοχή λειτουργίας του μετρητή για την οποία ισχύει η διακρίβωση αυτού. Οι λογαριασμοί του ΚΑΤΑΝΑΛΩΤΗ θα αναπροσαρμόζονται για το ποσοστό πέραν του 2% ποσοστού σφάλματος αναδρομικά για χρονικό διάστημα ενός (1) μηνός, όχι όμως πέραν της ημερομηνίας διεξαγωγής του προηγούμενου ελέγχου. Αν αποδεικνύεται πέραν πάσης αμφιβολίας και τεκμηριώνεται επιστημονικά το ακριβές χρονικό σημείο έναρξης της εσφαλμένης καταγραφής, τότε η διόρθωση των λογαριασμών γίνεται μέχρι εκείνο το σημείο. 
Η δαπάνη επαναρρύθμισης των μετρητών μετά από τακτικό έλεγχο βαρύνει εξ ολοκλήρου τη ΔΕΗ. 
Ο ΚΑΤΑΝΑΛΩΤΗΣ δικαιούται να αιτηθεί έκτακτο έλεγχο των μετρητών, κατόπιν έγγραφης και αιτιολογημένης αμφισβήτησης των καταγραφών του και η ΔΕΗ οφείλει να αποδεχθεί τον επανέλεγχο. Η διενέργεια του ελέγχου δύναται να υλοποιηθεί από κοινά αποδεκτό αναγνωρισμένο φορέα πιστοποίησης και ελέγχου. Αν από τη διενέργεια του ελέγχου δεν αποδειχθεί σφάλμα μέτρησης, τότε η δαπάνη ελέγχου βαρύνει του αιτούντα (ΚΑΤΑΝΑΛΩΤΗ). Αν αποδειχθεί σφάλμα μέτρησης, τότε η δαπάνη βαρύνει τη ΔΕΗ και εφαρμόζεται η διαδικασία της παρ. 7.6.
Σε περίπτωση που για οποιονδήποτε λόγο διακοπεί για κάποιο χρονικό διάστημα η καταγραφή ενδείξεων των μετρητών , ο προσδιορισμός της κατανάλωσης για το υπόψη χρονικό διάστημα θα γίνεται με συμφωνία των συμβαλλομένων μερών με βάση τα στοιχεία και το ιστορικό αρχείο που θα προσκομίσουν τα δύο μέρη (ΔΕΗ-ΚΑΤΑΝΑΛΩΤΗΣ). Η ΔΕΗ υποχρεούται να προβαίνει στην αποκατάσταση της κανονικής λειτουργίας των μετρητών σε εύλογο χρονικό διάστημα.
[bookmark: _Toc159203410]ΕΛΕΓΧΟΣ ΕΓΚΑΤΑΣΤΑΣΕΩΝ ΔΕΗ-ΚΑΤΑΝΑΛΩΤΗ
[bookmark: _Η_ΔΕΗ_δικαιούται]Η ΔΕΗ δικαιούται ανά πάσα στιγμή να επισκέπτεται και να επιθεωρεί τις εγκαταστάσεις του ΔΙΑΣΥΝΔΕΔΕΜΕΝΟΥ ΔΙΚΤΥΟΥ εντός των ορίων των γηπέδων ιδιοκτησίας του ΚΑΤΑΝΑΛΩΤΗ, προκειμένου να διαπιστώσει αν αυτές προξενούν ή ενδέχεται να προξενήσουν βλάβες ή ζημίες ή ελαττώματα  στις εγκαταστάσεις της. Σε κάθε τέτοια περίπτωση, ο ΚΑΤΑΝΑΛΩΤΗΣ υποχρεούται, εφόσον τα μέρη έχουν διαπιστώσει και συμφωνούν για την ύπαρξη ευθύνης του, να προβαίνει αμελλητί με δικές του δαπάνες στις επισκευές , τροποποιήσεις, αντικαταστάσεις και συντηρήσεις των εγκαταστάσεών του, όπως υποδεικνύονται εγγράφως από τη ΔΕΗ, και να λαμβάνουν όλα τα υποδεικνυόμενα μέτρα για την πρόληψη ή άρση οποιουδήποτε ελαττώματος
Σε περίπτωση μη συμμόρφωσης του ΚΑΤΑΝΑΛΩΤΗ εντός εύλογου χρονικού διαστήματος και εφόσον υφίσταται άμεσος κίνδυνος πρόκλησης ζημίας στα ΜΕΣΑ ΠΑΡΑΓΩΓΗΣ ή στις εγκαταστάσεις της ΔΕΗ ή η κατάσταση των εγκαταστάσεων του ΚΑΤΑΝΑΛΩΤΗ  προκαλεί οικονομικές ζημίες στη ΔΕΗ, η ΔΕΗ δικαιούται να αρνηθεί ή και να διακόψει την παροχή ΘΕΡΜΙΚΗΣ ΕΝΕΡΓΕΙΑΣ μέχρι τη συμμόρφωση του. Για τη διακοπή ή άρνηση αυτή τεκμαίρεται αμάχητα η υπαιτιότητα του ΚΑΤΑΝΑΛΩΤΗ και κατά συνέπεια ο ΚΑΤΑΝΑΛΩΤΗΣ ουδεμία αξίωση αποζημίωσης ή οποιαδήποτε άλλης φύσεως αξίωση για οποιαδήποτε λόγο ή αιτία μπορεί να εγείρει κατά της ΔΕΗ για την εν λόγω διακοπή της παροχής ΘΕΡΜΙΚΗΣ ΕΝΕΡΓΕΙΑΣ από τη ΔΕΗ. Σε περίπτωση διαπίστωσης ζημίας εξοπλισμού ιδιοκτησίας της ΔΕΗ εξαιτίας της ως άνω αναφερόμενης παράλειψης αποκατάστασης από την πλευρά του ΚΑΤΑΝΑΛΩΤΗ, η ΔΕΗ διατηρεί το δικαίωμα απαίτησης οικονομικής αποζημίωσης των προκληθέντων ζημιών και αποκατάστασης της οποιαδήποτε φύσεως ζημίας που τυχόν υπέστη από την ως άνω παράλειψη του ΚΑΤΑΝΑΛΩΤΗ, ο δε ΚΑΤΑΝΑΛΩΤΗΣ υποχρεούται στην άνευ ετέρου καταβολή της
[bookmark: _Hlk169533919]Ο ΚΑΤΑΝΑΛΩΤΗΣ δικαιούται να επισκέπτεται ανά πάσα στιγμή μέσω εξουσιοδοτημένων εκπροσώπων του και να επιθεωρεί τα ΜΕΣΑ ΠΑΡΑΓΩΓΗΣ ιδιοκτησίας του(Ηλεκτρολέβητες, Λέβητες Φυσικού Αερίου και Εγκαταστάσεις Τηλεθέρμανσης ΑΗΣ Π-V), τις εγκαταστάσεις του ΔΙΑΣΥΝΔΕΔΕΜΕΝΟΥ ΔΙΚΤΥΟΥ εντός του χώρου ευθύνης ΔΕΗ καθώς και τον λοιπό εξοπλισμό που λειτουργεί για την παραγωγή ΘΕΡΜΙΚΗΣ ΕΝΕΡΓΕΙΑΣ υπό την ευθύνη της ΔΕΗ και να υποβάλει εγγράφως τις παρατηρήσεις του προκειμένου η ΔΕΗ να προβεί στη λήψη των απαραιτήτων μέτρων. Οι επισκέψεις – επιθεωρήσεις στις εγκαταστάσεις της ΔΕΗ δεν απαλλάσσουν τον ΚΑΤΑΝΑΛΩΤΗ από τις υποχρεώσεις του σε περίπτωση που προκληθεί ζημία στις εγκαταστάσεις της ΔΕΗ ή σε τρίτους με δική του υπαιτιότητα.
[bookmark: _Hlk169533976]Εφόσον από το προαναφερόμενο έλεγχο του ΚΑΤΑΝΑΛΩΤΗ αποδειχθούν  λειτουργικά προβλήματα στα ιδιόκτητα μέσα παραγωγής, τα οποία (προβλήματα) οφείλονται σε αποκλειστική υπαιτιότητα της ΔΕΗ, εφόσον τα μέρη έχουν διαπιστώσει και συμφωνούν για την ύπαρξη υπαιτιότητας από πλευράς της, η ΔΕΗ υποχρεούται να προβαίνει αμελλητί με δικές της δαπάνες στις επισκευές, τροποποιήσεις, αντικαταστάσεις και συντηρήσεις των εγκαταστάσεων και να λαμβάνει όλα τα ενδεικνυόμενα μέτρα για την πρόληψη ή άρση οποιουδήποτε ελαττώματος. Σε κάθε άλλη περίπτωση η ΔΕΗ δεν έχει ουδεμία ευθύνη για τις επισκευές, τροποποιήσεις, αντικαταστάσεις και συντηρήσεις των μέσων παραγωγής ιδιοκτησίας του ΚΑΤΑΝΑΛΩΤΗ, ευθύνη την οποία φέρει ο ίδιος ο ΚΑΤΑΝΑΛΩΤΗΣ
Σε περίπτωση παράλειψης εκ μέρους της ΔΕΗ αποκατάστασης της  προκληθείσας εξ αποκλειστικής υπαιτιότητάς της ως άνω ζημίας εξοπλισμού ιδιοκτησίας των Τ/Θνσεων  και σε περίπτωση που η παράλειψη αυτή δεν οφείλεται σε υπαιτιότητα του ΚΑΤΑΝΑΛΩΤΗ ή ανάγεται στη σφαίρα ευθύνης του, ο ΚΑΤΑΝΑΛΩΤΗΣ διατηρεί το δικαίωμα απαίτησης οικονομικής αποζημίωσης των προκληθέντων ζημιών και αποκατάστασης της οποιαδήποτε φύσεως ζημίας που τυχόν υπέστη από την ως άνω παράλειψη της ΔΕΗ, η δε ΔΕΗ υποχρεούται στην άνευ ετέρου καταβολή της, 

[bookmark: _Toc159203411]ΤΙΜΗΜΑ ΠΑΡΟΧΗΣ ΘΕΡΜΙΚΗΣ ΕΝΕΡΓΕΙΑΣ (Θ/Ε) – ΑΝΑΠΡΟΣΑΡΜΟΓΗ ΤΙΜΗΜΑΤΟΣ
[bookmark: _Hlk136151118]Ο υπολογισμός της τιμής της θερμικής ενέργειας (€/MWhth) με τη μορφή τύπου (formula) που παρουσιάζεται στην παρ. 9.5 της παρούσας, βασίστηκε στην επίλυση του επιχειρηματικού μοντέλου για το σύνολο του ΔΙΑΣΥΝΔΕΔΕΜΕΝΟΥ ΔΙΚΤΥΟΥ. Το σύνολο των παραμέτρων που λήφθηκαν υπόψη όσο και η μεθοδολογία υπολογισμού των μεγεθών, αποτυπώνονται στο Παράρτημα Β’ «Τυπολόγια Υπολογισμών» της παρούσας, το οποίο αποτελεί ενιαίο και αναπόσπαστο μέρος της παρούσας.
Η μεθοδολογία υπολογισμού των εσόδων του ΣΗΘΥΑ από την αποζημίωση της παραγόμενης Ηλεκτρικής Ενέργειας (Feed in Tariff), βασίζεται στις προβλέψεις του ν. 4414/2016 (ΦΕΚ Α’149) και με τις τροποποιήσεις που εισήχθησαν με το ΦΕΚ 4208 / 13.09.2021 [Άρθρο 2: Προσθήκη νέων κατηγοριών σταθμών, καθορισμός Τιμής Αναφοράς (Τ.Α.) καθορισμός των τιμών του Επιτοκίου Αναγωγής και έναρξη ισχύος της Τ.Α.] καθώς και τις τροποποιήσεις που εισήχθησαν με τις σχετικές διατάξεις του Ν.5106/2024 και της ΥΑ ΥΠΕΝ/Δ ΥΔ Ρ/55921 (ΦΕΚ Β 3069/31.05.2024)
Εάν κατά τη διάρκεια ισχύος της παρούσας σύμβασης, υπάρξει τροποποίηση της μεθοδολογίας υπολογισμού των εσόδων από την αποζημίωση της Ηλεκτρικής Ενέργειας (Feed in Tariff) για το ΣΗΘΥΑ ή ακόμα και περιορισμοί στην έγχυση ηλεκτρικής ενέργειας με απόφαση του Υπουργού Περιβάλλοντος και Ενέργειας ή εάν καθοιονδήποτε λόγο και τρόπο αλλάξει η σχετική νομοθεσία που διέπει τη μεθοδολογία υπολογισμού των εσόδων αυτών ή και του επιπέδου παραγωγής, τότε η ΔΕΗ θα υπολογίσει εκ νέου τη μορφή του τύπου (formula) υπολογισμού της τιμής θερμικής ενέργειας βάσει των κατά τον επίμαχο χρόνο ισχυόντων, της καλής πίστης και των συναλλακτικών ηθών και η ΤΙΜΗ ΘΕΡΜΙΚΗΣ ΕΝΕΡΓΕΙΑΣ θα αναχθεί στο μέτρο που αρμόζει. Ο εκ νέου υπολογισμός του τύπου της ΤΙΜΗΣ ΘΕΡΜΙΚΗΣ ΕΝΕΡΓΕΙΑΣ (νέα formula) θα βασίζεται στη μεθοδολογία που παρουσιάζονται στο Παράρτημα Β’ «Τυπολόγια Υπολογισμών» της παρούσας.
Σε αυτήν την περίπτωση θα γνωστοποιηθούν οι μεταβολές της προηγούμενης παραγράφου από τη ΔΕΗ στον ΚΑΤΑΝΑΛΩΤΗ και παράλληλα θα ανακοινωθεί ο νέος τρόπος και οι τύποι υπολογισμού. Η μεταβολή των σχετικών Άρθρων και Παραρτήματος της παρούσας, καθώς και η ενσωμάτωση των νέων δεδομένων θα αποτυπωθεί με την έκδοση Συμπληρώματος στην παρούσα Σύμβαση. O νέος υπολογισμός θα έχει αναδρομική ισχύ από τη χρονική στιγμή εφαρμογής των αναθεωρημένων κανονιστικών ρυθμίσεων και νομοθετημάτων. Ο αναθεωρημένος υπολογισμός και formula θα λαμβάνει υπόψη του το χρονικό διάστημα που έπεται της αλλαγής αυτής συνυπολογίζοντας τα αντίστοιχα οικονομικά μεγέθη της προγενέστερης περιόδου λειτουργίας.
Με την ψήφιση της επικείμενης νομοθετικής ρύθμισης και της σχετικής Υπουργικής Απόφασης περί χορήγησης πρόσθετης ενίσχυσης σε σταθμούς ΣΗΘΥΑ που παρέχουν θερμική ενέργεια στο δίκτυο Τηλεθέρμανσης της Διαδημοτικής Επιχείρησης Τηλεθέρμανσης και ορισμού της κατάλληλης μεθοδολογίας, τα μέρη συμφωνούν ότι θα τροποποιήσουν εγγράφως την παρούσα μέσω Συμπληρώματος που θα περιλαμβάνει ρητή μνεία στις σχετικές ρυθμίσεις. Η ενίσχυση θα χρηματοδοτείται από τον Ειδικό Λογαριασμό Α.Π.Ε. και Σ.Η.Θ.Υ.Α. του άρθρου 40 του ν. 2773/1999 και δεν  θα υπερβαίνει τα 7.5 εκ. €. Δυνάμει της σχετικής Υ.Α θα καθορίζεται η μεθοδολογία υπολογισμού των ενισχύσεων, οι παράμετροι και οι προϋποθέσεις εφαρμογής, οι δικαιούχοι της ενίσχυσης, η διάρκεια του μέτρου και κάθε αναγκαία λεπτομέρεια εφαρμογής αυτού, τα οποία θα προβλεφθούν αντίστοιχα στο σχετικό Συμπλήρωμα.
Η τιμολόγηση της ΘΕΡΜΙΚΗΣ ΕΝΕΡΓΕΙΑΣ βασίζεται σε συγκεκριμένο τύπο (formula) η μορφή της οποίας είναι:
 Pth= ANG×PNG + ΑCO2×PCO2 + AElec×PElec + ALIG×PLIG + Aconst - Avng ×ΤΦΑ       


Όπου:
[bookmark: _Hlk136147329]Pth :	Η ΤΙΜΗ ΘΕΡΜΙΚΗΣ ΕΝΕΡΓΕΙΑΣ σε (€/MWhth)

[bookmark: _Hlk136147285]PNG:	Η Τιμή Προμήθειας Φ.Α σε (€/MWhth) 
[bookmark: _Hlk169534709]όπως προβλέπεται κατά το χρόνο υπογραφής της παρούσας από το: ΥΠΕΝ/Δ ΥΔ Ρ/55921/1296, περί καθορισμού της μεθοδολογίας υπολογισμού της μέσης τιμής φυσικού αερίου και του χρονικού διαστήματος εφαρμογής της, σύμφωνα με την παρ. 2 του άρθρου 105 του ν. 5007/2022 (Α’ 241) και καθορισμός ανώτατου ορίου τιμής CO2, σύμφωνα με την παρ. 3 του άρθρου 12Β του ν. 4414/2016 (Α’ 149).

PCO2:	Τιμή Προμήθειας Δικαιωμάτων CO2 σε (€/tn CO2)
όπως προβλέπεται κατά το χρόνο υπογραφής της παρούσας από το: NOMO ΥΠ’ ΑΡΙΘΜ. 5106/2024, άρθρο 106, παρ.3. 

PLIG:	Τιμή Λιγνίτη – PLIG σε (€/tn Λιγνίτη) 

PElec:	Τιμή προμήθειας Η/Ε-PElec σε (€/MWhe)
Η τιμή αυτή ενσωματώνεται τους τύπους υπολογισμού καθαρά για λόγους πληρότητας της μεθοδολογίας υπολογισμού και  συμφωνείται εκ των προτέρων είναι μηδενική, με τη λογική ότι το τίμημα της όποιας κατανάλωσης ηλεκτρικής ενέργειας απαιτηθεί, ο ΚΑΤΑΝΑΛΩΤΗΣ οφείλει το καταβάλει στον αντίστοιχο προμηθευτή Η/Ε που έχει συμφωνήσει. 
ΤΦΑ:	= Ε1+E2+Ε3+ΤΑΕ+ΕΦΚ (βάσει της ΥΑ: ΥΠΕΝ/Δ ΥΔ Ρ/55921/1296) όπου:
· Ε1: Η μέση χρέωση Εισόδου του Εθνικού Συστήματος Φυσικού Αερίου
· Ε2: Η μέση χρέωση Εξόδου του Εθνικού Συστήματος Μεταφοράς
· Ε3: Η μέση χρέωση για την αντιστάθμιση του αερίου λειτουργίας της Εγκατάστασης ΥΦΑ Ρεβυθούσας και του Εθνικού Συστήματος Μεταφοράς
· ΤΑΕ: Το τέλος ασφάλειας εφοδιασμού
· ΕΦΚ: Ειδικός φόρος καυσίμου

ANG, ACO2, ALIG, AElec, Aconst, Avng: Σταθερές τιμές που προέκυψαν από την επίλυση του μοντέλου.

[bookmark: _Hlk136148897]Σύνθεση ΜΕΣΩΝ ΠΑΡΑΓΩΓΗΣ (Βασικό Σενάριο) – Τύπος καθορισμού τιμής θερμικής ενέργειας.
Η συμμετοχή των ΜΕΣΩΝ ΠΑΡΑΓΩΓΗΣ στην ετήσια παραγόμενη θερμική ενέργεια προβλέπεται να είναι: (1) [bookmark: _Hlk159197450][bookmark: _Hlk159197451] Pth= 0,516313×PNG + 0,222380×PCO2 + 0,0000×PElec + 0,187312×PLIG + 3,410073 - 0,7790×ΤΦΑ           


ΑΗΣ-Π-V= 42%, ΣΗΘΥΑ= 43%, ΛΦΑ= 15,00%, ΗΛΜΤ= 0,00% και η ΤΙΜΗ ΘΕΡΜΙΚΗΣ ΕΝΕΡΓΕΙΑΣ (€/MWhth) προκύπτει από τον παρακάτω τύπο (1).

Σύνθεση ΜΕΣΩΝ ΠΑΡΑΓΩΓΗΣ (Σενάριο Οριστική παύσης λειτουργίας ΑΗΣ 5) – Τύπος καθορισμού τιμής θερμικής ενέργειας.
Η συμμετοχή των ΜΕΣΩΝ ΠΑΡΑΓΩΓΗΣ στην ετήσια παραγόμενη θερμική ενέργεια, προβλέπεται να είναι: ΣΗΘΥΑ= 43%, ΛΦΑ= 57%  και η ΤΙΜΗ ΘΕΡΜΙΚΗΣ ΕΝΕΡΓΕΙΑΣ (€/MWhth) προκύπτει από τον παρακάτω τύπο (2).(2) Pth= 1,023195×PNG + 0,190128×PCO2 + 0,0000×PElec + 2,748573 – 0,7790×ΤΦΑ         



Σημειώνεται ότι:
· Τα ανωτέρω περιγραφόμενα ποσοστά αναφέρονται στο ποσοστό συμμετοχής του κάθε μέσου στην  ετήσια παραγόμενη θερμική ενέργεια δίχως να εξετάζεται η επάρκεια ισχύος.
· Ο συντελεστής (-0,7790) στους τύπους 1 και 2, αναφέρεται σε μηδενικές τιμές των χρεώσεων E1, E2, E3, TEA, ειδικός φόρος καυσίμου. Μηνιαίως και με τη λήψη των δεδομένων αυτών από το ΔΑΠΕΕΠ σύμφωνα με την ΥΑ:  ΥΠΕΝ/Δ ΥΔ Ρ/55921/1296, ο αριθμός αυτός θα μεταβάλλεται αυξανόμενος, μειώνοντας την τελική τιμή θερμικής ενέργειας Pth.

Μη Ένταξη Μονάδας ΑΗΣ-Π-V λόγω κανόνων χονδρεμπορικής αγοράς και απαιτήσεων ΕΣΜΗΕ.
[bookmark: _Hlk136149768]Στην περίπτωση μη ένταξης της Μονάδας ΑΗΣ-Π-V εξαιτίας αναγκών ΕΣΜΗΕ και εφόσον για το συγκεκριμένο διάστημα που συμβαίνει αυτό απαιτείται η κάλυψη της παραγωγής από το επόμενο σε σειρά ένταξης ΜΕΣΟ ΠΑΡΑΓΩΓΗΣ (ΛΦΑ ή ΗΛΜΤ), τότε θα προκύπτει διαφορικό κόστος που θα προσδιορίζεται από τη διαφορά του λειτουργικού κόστους του ΑΗΣ-Π-V και του ΜΕΣΟΥ ΠΑΡΑΓΩΓΗΣ που κλήθηκε να καλύψει τη ζήτηση της ενέργειας. Τονίζεται ότι το διαφορικό κόστος εφαρμόζεται μόνο για το ποσό της ενέργειας που κλήθηκε να καλύψει το επόμενο μέσο παραγωγής και μόνο για το χρόνο που ο ΑΗΣ-Π-V είναι εκτός λειτουργίας. Το διαφορικό κόστος εφαρμόζεται επί του ποσού της ΘΕΡΜΙΚΗΣ ΕΝΕΡΓΕΙΑΣ η οποία θα προσδιορίζεται σε ωριαία βάση υπολογιζόμενη από τη μέγιστη εγκατεστημένη ισχύ του ΣΗΘΥΑ μέχρι το επίπεδο της ζήτησης στην εξεταζόμενη ώρα και έως το όριο της εγκατεστημένης ισχύος του ΑΗΣ-Π-V (140 MWth) για το χρονικό διάστημα μη λειτουργίας του ΑΗΣ-Π-V.
Στην περίπτωση αυτή, εάν για λόγους ΕΣΜΗΕ δεν εντάσσεται ο ΑΗΣ 5 και το επόμενο μέσο παραγωγής που θα φορτιστεί θα είναι οι ΛΦΑ, ο υπολογισμός της διαφορικής προσαύξησης ΔP (€/MWhth) στην τιμή της θερμικής ενέργειας δίνεται από τον παρακάτω τύπο (3).(3)  ΔP = 1,206863xPNG – 0,076792xPCO2 -0,445981×PLIG - 1,575



Ποινική Ρήτρα μειωμένης ετήσιας κατανάλωσης Θ.Ε παραγόμενης από ΣΗΘΥΑ (Take or Pay)
Εάν κατά τη διάρκεια ισχύος της παρούσας σύμβασης, η ζήτηση Θερμικής Ενέργειας από τον ΚΑΤΑΝΑΛΩΤΗ, όπως αυτή διατυπώθηκε στο άρθρο 5.2. της παρούσας, καλυφθεί από άλλα μέσα παραγωγής (εν μέρει ή επί συνόλου) με ευθύνη και απόφαση δική του ή υπάρχει αδυναμία παραλαβής Θερμικής Ενέργειας (π.χ. απρόβλεπτη βλάβη στους αγωγούς), τότε μέχρι το σημείο που δεν μειώνεται η ετήσια παραγωγή του ΣΗΘΥΑ σε επίπεδο κάτω της προβλεπόμενης παραγωγής (<282.630 MWhth/έτος) που έχει προϋπολογιστεί, δεν προκύπτει καμία αλλαγή στην τιμολόγηση. Στην περίπτωση, ωστόσο, που η ετήσια παραγωγή του ΣΗΘΥΑ υπολείπεται του ανωτέρω ορίου με ευθύνη και υπαιτιότητα του  ΚΑΤΑΝΑΛΩΤΗ ή εξαιτίας λόγων που ανάγονται στη σφαίρα ευθύνης του ΚΑΤΑΝΑΛΩΤΗ, θα υπάρχει χρέωση στη βάση της μέγιστης αξιοποίησης του ΣΗΘΥΑ και της εξασφάλισης απόδοσης της επένδυσης (Take or Pay). Η χρέωση αυτή αναφέρεται στο συγκεκριμένο ποσό θερμικής ενέργειας που υπολείπεται μέχρι το προβλεπόμενο ύψος ετήσιας παραγωγής του ΣΗΘΥΑ (MWth) και είναι ίση με 42,45 €/MWhth. Στην περίπτωση αυτή η ΔΕΗ θα αποστέλλει στον ΚΑΤΑΝΑΛΩΤΗ επιστολή με πλήρη τεκμηρίωση της χρέωσης, η οποία θα υπολογίζεται σε ετήσια βάση.  
Ιδιαίτερα για την 1η χρονιά λειτουργίας του ΣHΘYΑ, δηλαδή την 1η θερμαντική περίοδο μετά τη θέση σε εμπορική λειτουργία και κατά συνέπεια τη θέση σε ισχύ της σύμβασης με βάση τις προβλέψεις του άρθρου 4.1 της παρούσας, συμφωνείται ότι η συγκεκριμένη πρόβλεψη δεν θα ισχύσει. Πιο συγκεκριμένα, για την περίοδο αυτή, το ΣHΘYΑ θα λειτουργήσει για να καλύψει τις θερμαντικές ανάγκες της ΔΕΤΗΠ και όποιου άλλου καταναλωτή στο βαθμό που έχουν ολοκληρωθεί και είναι λειτουργικά τα δίκτυα μεταφοράς του νερού. Η συγκεκριμένη ρύθμιση παύει να ισχύει για όλο το υπόλοιπο χρονικό διάστημα της παρούσας σύμβασης. 

Πληθωριστική Αναπροσαρμογή
Το σύνολο των εργασιών συντήρησης του ΣΗΘΥΑ (προληπτική), με βάση τη σύμβαση ανάθεσης και κατασκευής του έργου, ανατίθεται στην ανάδοχο κατασκευάστρια εταιρία. Στη σύμβαση προβλέπεται ρητά ότι για το κόστος των εργασιών συντήρησης καθώς και των υλικών / ανταλλακτικών προβλέπεται αναπροσαρμογή στη βάση του επιπέδου του πληθωρισμού. Τα ποσά που τυχόν προκύψουν από τις πιστοποιήσεις αναθεώρησης λόγω πληθωρισμού για το συμβόλαιο συντήρησης θα επιβαρύνουν απολογιστικά τον ΚΑΤΑΝΑΛΩΤΗ.
Η πρόβλεψη πληθωριστικής αναπροσαρμογής της σύμβασης συντήρησης θα αποτελεί συνοδευτικό παράρτημα της παρούσας σύμβασης (ως ΠΑΡΑΡΤΗΜΑ Δ), το οποίο θα συνταχθεί με την κατακύρωση της εν λόγω σύμβασης.  

Αναπροσαρμογή κόστους κατασκευής (Ρήτρα αναθεώρησης τιμών)
Το ποσό που τυχόν προκύψει από τις πιστοποιήσεις αναθεώρησης λόγω εφαρμογής της ρήτρας αναπροσαρμογής του κατασκευαστικού κόστους του ΣΗΘΥΑ, σύμφωνα με τους όρους και τις διατάξεις της σύμβασης κατασκευής, θα επιβαρύνει εξολοκλήρου τον ΚΑΤΑΝΑΛΩΤΗ.  
Η πρόβλεψη πληθωριστικής αναπροσαρμογής του κατασκευαστικού κόστους της σύμβασης θα αποτελεί συνοδευτικό παράρτημα της παρούσας σύμβασης (ως ΠΑΡΑΡΤΗΜΑ Ε) το οποίο θα συνταχθεί με την κατακύρωση της εν λόγω σύμβασης.


Γενική Αναπροσαρμογή Τιμής Θερμικής Ενέργειας / Διαχείριση μεταβολών
Έχοντας ως δεδομένο τη μεταβλητότητα των χαρακτηριστικών της αγοράς ηλεκτρικής ενέργειας, των παραμέτρων και αγαθών που επιδρούν σε αυτήν καθώς και όλων των εφαρμοζόμενων κανονιστικών ρυθμίσεων, υφισταμένων και μελλοντικών, που την επηρεάζουν, συμφωνείται από τους Συμβαλλομένους ότι οι όροι και τα άρθρα της παρούσας θα επανελέγχονται ανά τακτά διαστήματα και σε κάθε περίπτωση όχι πέραν κάθε πενταετίας (5 έτη), ώστε να διαπιστώνονται πιθανές αποκλίσεις και να εφαρμόζονται διορθωτικές ενέργειες. 
Στην περίπτωση που αποφασίζεται η οριστική διακοπή λειτουργίας ενός από τα μέσα παραγωγής (π.χ ΑΗΣ 5) ή η ένταξη ενός νέου (π.χ Waste to Energy, εγκατάσταση ΑΠΕ…..) για την παροχή θερμικής ενέργειας στο διασυνδεδεμένο σύστημα, τα δύο μέρη δύνανται, χωρίς να υφίσταται καμία προς τούτο υποχρέωση, να συμφωνήσουν ότι θα καταβάλουν από κοινού προσπάθειες για τη διαμόρφωση των βέλτιστων επιλογών. Η όποια απόφαση δύναται να  οδηγήσει σε  εκ νέου συμφωνία η οποία επικυρώνεται με συμπλήρωμα σύμβασης. 

[bookmark: _Toc159203412]ΑΠΟΚΛΙΣΕΙΣ ΚΑΙ ΟΙΚΟΝΟΜΙΚΕΣ ΑΠΟΖΗΜΙΩΣΕΙΣ προς τον ΚΑΤΑΝΑΛΩΤΗ – ΠΕΡΙΟΡΙΣΜΟΙ ΕΥΘΥΝΗΣ
Σε περίπτωση που η παρεχόμενη ενέργεια στο σύστημα υπολείπεται της ζήτησης και υπό την αίρεση της έγκαιρης ενημέρωσης της ΔΕΗ από τον ΚΑΤΑΝΑΛΩΤΗ για τις ανάγκες θερμικές κάλυψης, βάσει του άρθρου 5.2 της παρούσας, ρητώς εξαιρουμένης  της περίπτωσης που το μέσο παραγωγής ΑΗΣ-Π-V τεθεί εκτός λειτουργίας λόγω ΕΣΜΗΕ ή και απόφασης για την οριστική παύση λειτουργίας αυτού, η ΔΕΗ υποχρεούται να αποζημιώσει τις θετικές και μόνον ζημίες του ΚΑΤΑΝΑΛΩΤΗ. 
Ρητώς συμφωνείται ότι η θετική ζημία του ΚΑΤΑΝΑΛΩΤΗ θα αφορά στη διαφορά μεταξύ της ζήτησης του ΚΑΤΑΝΑΛΩΤΗ, όπως αυτή ρητώς διατυπώθηκε βάσει του άρθρου 5.2. της παρούσας, και της παρεχόμενης ΘΕΡΜΙΚΗΣ ΕΝΕΡΓΕΙΑΣ από τη ΔΕΗ και θα υπολογίζεται βάσει της ενέργειας που κλήθηκαν τα εφεδρικά συστήματα των Δημοτικών Επιχειρήσεων Τηλεθέρμανσης να καλύψουν ή της δαπάνης για την πρόσθετη κατανάλωση ηλεκτρικής ενέργειας που απαιτήθηκε για τη συγκεκριμένη περίοδο. 
Η οικονομική αποζημίωση, βάσει της ανωτέρω παραγράφου, θα αναφέρεται στο κόστος του καυσίμου (diesel) που καταναλώθηκε για το χρονικό διάστημα της μειωμένης διαθεσιμότητας, στο κόστος εμπορίας δικαιωμάτων CO2 και μόνο για αυτά. Η κατανάλωση των καυσίμου Diesel στην περίπτωση αυτή θα προσδιορίζεται από τη διαφορά των μετρητών και ενέργειας στην έναρξη και πέρας της μειωμένης διαθεσιμότητας. Για την ακριβή παρακολούθηση των ανωτέρω, τα σήματα των μετρητών κατανάλωσης καυσίμου diesel καθώς και ενέργειας, θα αποσταλούν στο κεντρικό σύστημα Scada του διασυνδεδεμένου Συστήματος της ΔΕΗ στις εγκαταστάσεις του πρώην ΑΗΣ ΚΑΡΔΙΑΣ. Η τιμή μονάδας κατανάλωσης Diesel (€/λίτρο) θα υπολογίζεται βάσει του κόστους προμήθειας αυτού από τις εκάστοτε επιχειρήσεις Τ/Θνσης. Η οικονομική αποζημίωση, στην περίπτωση κατανάλωσης ηλεκτρικής ενέργειας λόγω της ένταξης και λειτουργίας των ηλεκτρολεβήτων, αναφέρεται στην κάλυψη του κόστους ενέργειας για το χρονικό διάστημα που αφορά. 
[bookmark: _Hlk159200252]Στην περίπτωση που το μέσο παραγωγής ΑΗΣ-Π-V τεθεί εκτός λειτουργίας λόγω του ΕΣΜΗΕ ή ακόμα επιβληθούν περιορισμοί στην έγχυση ηλεκτρικής ενέργειας με απόφαση του Υπουργού Περιβάλλοντος και Ενέργειας για το μέσο παραγωγής ΑΗΣ-Π-V  ή καθ’ οιονδήποτε λόγο αλλάξει η σχετική νομοθεσία για το συγκεκριμένο μέσο παραγωγής ή ακόμα και σε περίπτωση απόφασης για την οριστική παύση λειτουργίας του μέσου παραγωγής ΑΗΣ-Π-V, ρητώς συμφωνείται ότι η ΔΕΗ δεν υποχρεούται σε καμία αποζημίωση θετικής ζημίας του καταναλωτή ούτε επιβαρύνεται με το διαφορικό κόστος που θα προκύψει από την ένταξη και φόρτιση των υπολοίπων μέσων παραγωγής. 
Για το χρονικό διάστημα ισχύος της παρούσης, που το ΣΗΘΥΑ λειτουργεί και αποζημιώνεται σε ρυθμιστική βάση (FiT), συμφωνείται ρητά ότι: Στην περίπτωση που το ΣΗΘΥΑ τεθεί εκτός λειτουργίας λόγω του ΕΣΜΗΕ ή ακόμα επιβληθούν περιορισμοί στην έγχυση ηλεκτρικής ενέργειας με απόφαση του Υπουργού Περιβάλλοντος και Ενέργειας για το μέσο παραγωγής ΣΗΘΥΑ  ή καθ’ οιονδήποτε λόγο αλλάξει η σχετική νομοθεσία για το συγκεκριμένο μέσο παραγωγής, η ΔΕΗ δεν υποχρεούται σε καμία αποζημίωση θετικής ζημίας του καταναλωτή ούτε επιβαρύνεται με το διαφορικό κόστος που θα προκύψει από την ένταξη και φόρτιση των υπολοίπων μέσων παραγωγής.
Οι Συμβαλλόμενοι συμφωνούν ότι δεν θα ευθύνονται έναντι αλλήλων για τυχόν έμμεσες ή αποθετικές ζημίες και διαφυγόντα κέρδη. Επίσης, γίνεται αμοιβαίως δεκτό ότι η ΔΕΗ δεν θα ευθύνεται για  τυχόν αξιώσεις πελατών της ΔΙΑΤΗΔΥΜΑ ή των εκ τρίτου συμβαλλομένων για οποιονδήποτε ζημία (θετική ή αποθετική ή διαφυγόντα κέρδη) ή για οποιοδήποτε κόστος, απώλεια ή ευθύνη μπορεί να υποστεί είτε η ΔΙΑΤΗΔΥΜΑ είτε οι εκ τρίτου συμβαλλόμενοι βάσει οποιασδήποτε συμφωνίας με την οποία προμηθεύει, πουλά ή μεταδίδει ΘΕΡΜΙΚΗ ΕΝΕΡΓΕΙΑ σε πελάτες ή τρίτα μέρη του, μη δυνάμενοι άπαντες να στραφούν αναγωγικά κατά της ΔΕΗ.

[bookmark: _Οι_λογαριασμοί_χρέωσης]Οι λογαριασμοί, θα συντάσσονται κατά μήνα και θα εξοφλούνται εντός ενός (1) μηνός από την ημερομηνία έκδοσης.
Ρητώς συμφωνείται ότι τόσο τα μέλη της ΔΙΑΤΗΔΥΜΑ, ήτοι οι Δήμοι Κοζάνης, Εορδαίας, Αμυνταίου, όσο και οι Δημοτικές Επιχειρήσεις, ήτοι οι ΔΕΥΑΚ, ΔΕΤΗΠ, ΔΕΤΕΠΑ, οι οποίοι συμβάλλονται στην παρούσα ως εκ τρίτου, ευθύνονται με τη ΔΙΑΤΗΔΥΜΑ, ενεχόμενος έκαστος αλληλεγγύως και εις ολόκληρον  για την εμπρόθεσμη και ολοκληρωτική εξόφληση κάθε οφειλής προς τη ΔΕΗ, καθώς και κάθε είδους τόκων, προμηθειών, εξόδων και εν γένει επιβαρύνσεων. Ο ΚΑΤΑΝΑΛΩΤΗΣ, καθώς και οι ως εκ τρίτου συμβαλλόμενοι Δημοτικές Επιχειρήσεις και Δήμοι, ενεχόμενος έκαστος αλληλεγγύως και εις ολόκληρον για το τμήμα του τιμήματος που αναλογεί σε κάθε Δήμο και Δημοτική επιχείρηση όπως αυτό θα προκύπτει από τον Κανονισμό Διαχείρισης και Προμήθειας θερμικής ενέργειας όπως αυτός θα έχει εγκριθεί από την ΔΙΑΤΗΔΥΜΑ και τους φορείς διαχείρισης Τηλεθέρμανσης και αναλαμβάνουν την υποχρέωση πλήρους και εμπρόθεσμης καταβολής προς τη ΔΕΗ του αναλογούντος σχετικού τιμήματος για τις προαναφερόμενες παρεχόμενες υπηρεσίες, με την έκδοση των σχετικών παραστατικών, όπως περιγράφεται στα άρθρα της παρούσας
Οι Δημοτικές Επιχειρήσεις θα μεριμνήσουν ώστε να εξασφαλίζεται η ανάκτηση του κόστους προμήθειας θερμικής ενέργειας με την εφαρμογή της τιμολογιακής τους πολιτικής. Πρακτικά να εξασφαλίζεται ότι η τιμή πώλησης στον καταναλωτή έχει λάβει υπόψη της το κόστος προμήθειας Θ.Ε έτσι όπως θα διαμορφώνεται κάθε φορά.   
Σε περίπτωση που ο ΚΑΤΑΝΑΛΩΤΗΣ έχει αντιρρήσεις ή επιφυλάξεις ως προς την ακρίβεια του λογαριασμού, εξακολουθούν να υποχρεούνται να εξοφλήσουν εμπρόθεσμα τον λογαριασμό. Τις δε αντιρρήσεις ή επιφυλάξεις του θα τις γνωστοποιήσουν εγγράφως στην ΔΕΗ εντός δέκα (10) εργάσιμων ημερών από την ημερομηνία παραλαβής του λογαριασμού.
Σε περίπτωση που διαπιστώνεται σφάλμα για το οποίο ευθύνεται η ΔΕΗ και το σχετικό ποσό έχει καταβληθεί, η ΔΕΗ οφείλει να το επιστρέψει άμεσα.  
Σε περίπτωση καθυστέρησης εξόφλησης λογαριασμού, πέραν του χρόνου που προβλέπεται στην παρ.11.1 , ο ΚΑΤΑΝΑΛΩΤΗΣ υποχρεούται να καταβάλει επιπροσθέτως στη ΔΕΗ τόκους υπερημερίας, για το χρονικό διάστημα από την ημερομηνία λήξης της προθεσμίας εξόφλησης του λογαριασμού μέχρι την ημερομηνία κατάθεσης του ποσού, χωρίς άλλη ειδοποίηση.
Εάν παρέλθουν άλλες τριάντα (30) ημερολογιακές ημέρες από την ανωτέρω προθεσμία της παρ.11.1 χωρίς να εξοφληθεί από τον ΚΑΤΑΝΑΛΩΤΗ το καθυστερούμενο ποσό του λογαριασμού προσαυξημένο με τους σχετικούς τόκους, η ΔΕΗ δικαιούται, χωρίς άλλη ειδοποίηση να διακόψει την παροχή ΘΕΡΜΙΚΗΣ ΕΝΕΡΓΕΙΑΣ. Η επανασύνδεση θα πραγματοποιείται όταν εξοφληθούν τα παραπάνω οφειλόμενα ποσά συμπεριλαμβάνοντας επίσης και τυχόντα έξοδα διακοπής και επανασύνδεσης. 
Εάν παρέλθουν σαράντα (40) ημερολογιακές ημέρες από την ανωτέρω προθεσμία της παρ.11.1 χωρίς να καταβληθεί το καθυστερημένο ποσό του λογαριασμού μαζί με τους σχετικούς τόκους, η ΔΕΗ, πλην άλλων εκ του νόμου απορρεουσών συνεπειών για τον ΚΑΤΑΝΑΛΩΤΗ θα δικαιούται να προβεί, χωρίς άλλη ειδοποίηση, στην καταγγελία της παρούσης Σύμβασης σύμφωνα με τα οριζόμενα στο άρθρο 16.
Οι τυχούσες, για τους παραπάνω λόγους, πραγματοποιούμενες διακοπές παροχής ΘΕΡΜΙΚΗΣ ΕΝΕΡΓΕΙΑΣ στις εγκαταστάσεις του ΚΑΤΑΝΑΛΩΤΗ θεωρούνται ότι γίνονται από υπαιτιότητα του και δεν τεκμηριώνουν δικαίωμα αποζημίωσης.
Ρητώς συμφωνείται ότι άπαντες οι λογαριασμοί κατανάλωσης, ως αποτελούντες μηχανική απεικόνιση των τηρουμένων στη μνήμη των υπολογιστικών συστημάτων της ΔΕΗ ψηφιακών δεδομένων κατανάλωσης και χρέωσης του ΚΑΤΑΝΑΛΩΤΗ, φέρουν πλήρη αποδεικτική ισχύ και υπάγονται στην περίπτωση του εδ. γ΄ της παρ. 1 του άρθρου 444 ΚΠολΔ. Έτσι, η οφειλή του ΚΑΤΑΝΑΛΩΤΗ προς τη ΔΕΗ θα αποδεικνύεται πλήρως από τους εκδοθέντες από τη ΔΕΗ λογαριασμούς, όπου θα εμφαίνεται η κατανάλωση και η συνακόλουθη χρέωση των παρεχόμενων από τη ΔΕΗ υπηρεσιών, αποτελούν δε (οι εν λόγω λογαριασμοί) πλήρη απόδειξη του ποσού της οφειλής του ΚΑΤΑΝΑΛΩΤΗ και μπορούν, δυνάμει της αποδεικτικής τους ισχύς, να στηρίξουν και την κατάθεσης αίτησης για την έκδοση διαταγής πληρωμής.

ΕΓΓΥΗΣΕΙΣ 
Αναφορικά με τις υποχρεώσεις της Διαδημοτικής επιχείρησης και των εκ τρίτου συμβαλλομένων Δημοτικών Επιχειρήσεων Τηλεθερμάνσεων για το χρονικό διάστημα ισχύος της παρούσης σύμβασης, προβλέπεται η παροχή εγγυήσεων μέσω της κατανομής των ΚΑΠ του Υπουργείου Εσωτερικών που αντιστοιχεί σε κάθε συμβαλλόμενο Δήμο, μη συμπεριλαμβανομένης της μισθοδοσίας προσωπικού.  

Στα ΠΑΡΑΡΤΗΜΑΤΑ Α’-ΔΕΥΑΚ, Α’-ΔΕΤΗΠ και Α’-ΔΕΤΕΠΑ της παρούσας, τα οποία αποτελούν ενιαία και αναπόσπαστα τμήματα της παρούσας αποτυπώνονται οι υφιστάμενες ληξιπρόθεσμες, απαιτητές και εκκαθαρισμένες απαιτήσεις της ΔΕΗ κατά των εκ τρίτου συμβαλλομένων Δημοτικών Επιχειρήσεων, ήτοι των ΔΕΥΑΚ, ΔΕΤΗΠ και ΔΕΤΕΠΑ, τις οποίες οφειλές οι αντίστοιχες Δημοτικές Επιχειρήσεις, ήτοι οι ΔΕΥΑΚ, ΔΕΤΗΠ και ΔΕΤΕΠΑ,  ρητώς και ανεπιφυλάκτως αναγνωρίζουν με την παρούσα Σύμβαση τόσο ως προς το ύψος όσο και ως προς την αιτία γέννησής τους. Στα εν λόγω παραρτήματα ρυθμίζονται λεπτομερώς οι όροι και προϋποθέσεις διακανονισμού και αποπληρωμής των απαιτήσεων. 
Με το παρόν άρθρο οριστικοποιείται και επικαιροποιείται κάθε υφιστάμενη οικονομική οφειλή των Δημοτικών Επιχειρήσεων Τηλεθέρμανσης από παρελθούσες Συμβάσεις ή/και Συμφωνίες.
Με την παρούσα σύμβαση αναγνωρίζονται ρητώς και ανεπιφυλάκτως όλες οι εν λόγω υφιστάμενες οφειλές όπως αποτυπώνονται στα οικεία ΠΑΡΑΡΤΗΜΑΤΑ.
Για λόγους εμπιστευτικότητας, κάθε Δημοτική Επιχείρηση Τηλεθέρμανσης και κάθε Δήμος, υπό την ιδιότητά του ως εγγυητής της αντίστοιχης Δημοτικής Επιχείρησης, θα προσυπογράψει μαζί με τη ΔΕΗ μόνο το αντίστοιχο ΠΑΡΑΡΤΗΜΑ που σχετίζεται με τις οφειλές του, τις οποίες και ρητώς και ανεπιφυλάκτως αναγνωρίζει, και δε καθίσταται αποδέκτης ή παραλήπτης των άλλων δύο ΠΑΡΑΡΤΗΜΑΤΩΝ. Κάθε ΠΑΡΑΡΤΗΜΑ είναι αναπόσπαστο τμήμα της παρούσας και περιλαμβάνει αφενός τις οφειλές καθεμιάς από αυτές με τα επιμέρους στοιχεία και την αντίστοιχη υπόμνηση αιτιολόγησης, και αφετέρου τη διαδικασία ρύθμισης και εξόφλησής τους.

Όλα τα περιστατικά, τα οποία επηρεάζουν την εκτέλεση της παρούσας Σύμβασης και ξεφεύγουν από την εύλογη κρίση και από τον έλεγχο των συμβαλλομένων και τα οποία ήταν αδύνατο να προβλεφθούν ή να προληφθούν, παρόλη την επιμέλεια που θα επεδείκνυε κάθε επιμελής συναλλασσόμενος κατά τη συνήθη συναλλακτική πρακτική, θα θεωρούνται ως περιστατικά Ανωτέρας Βίας. 
Σε περίπτωση περιστατικών ανωτέρας βίας τα οποία παρεμποδίζουν την εκτέλεση των υποχρεώσεων των συμβαλλομένων, η Σύμβαση αναστέλλεται Ως περιστατικά ανωτέρας βίας ορίζονται ενδεικτικά και όχι περιοριστικά τα ακόλουθα: πλημμύρα, κεραυνός, σεισμός, πυρκαγιά, έκρηξη, εμφύλιες ταραχές, εργατικές ταραχές, τρομοκρατικές ενέργειες διαταραχές δημόσιας τάξης, απεργίες, στάσεις εργασίας που θα έχουν σαν αποτέλεσμα τη διακοπή της παραγωγής, δολιοφθορά, πόλεμος, κατάσταση εθνικής ανάγκης, κυβερνητικές αποφάσεις, σοβαρή ανωμαλία στις εγκαταστάσεις των συμβαλλομένων όπως και κάθε παρόμοιο περιστατικό που δεν είναι δυνατόν να προβλεφθεί και να αντιμετωπισθεί με την επίδειξη της απαιτούμενης επιμέλειας. Σε περίπτωση τέτοιων περιστατικών, το/τα μέρος/-η που αδυνατεί να εκπληρώσει τις υποχρεώσεις του, όπως αυτές προκύπτουν από την παρούσα σύμβαση, οφείλει αμελλητί να ανακοινώνει εγγράφως για την εμφάνιση του περιστατικού στο/-α άλλο/-α μέρος/-η και θα να λάβει κάθε κατάλληλο και πρόσφορο μέσο για την αποκατάσταση της ομαλής λειτουργίας της τηλεθέρμανσης.  
Ρητώς συμφωνείται ότι τα περιστατικά Ανωτέρας Βίας δεν αποτελούν σε καμία περίπτωση λόγο αποζημίωσης.
Για όσο χρόνο συνεχίζεται το περιστατικό Ανωτέρας Βίας, κάθε συμβαλλόμενο μέρος υποχρεούται να λάβει κάθε ενδεδειγμένο μέτρο προς περιορισμό των εκ του περιστατικού αυτού απορρεουσών συνεπειών. Επίσης, κάθε συμβαλλόμενο μέρος υποχρεούται να καταβάλει κάθε δυνατή προσπάθεια για την εξουδετέρωση, χωρίς χρονοτριβή των συνεπειών οποιουδήποτε γεγονότος Ανωτέρας Βίας.

Τα συνημμένα ΠΑΡΑΡΤΗΜΑΤΑ, τα οποία αποτελούν ενιαίο και αναπόσπαστο μέρος της παρούσας είναι τα εξής:
· ΠΑΡΑΡΤΗΜΑΤΑ Α’ : Υφιστάμενες ληξιπρόθεσμες οφειλές των ΔΕΥΑΚ, ΔΕΤΗΠ και ΔΕΤΕΠΑ και διακανονισμός εξόφλησης αυτών.
· ΠΑΡΑΡΤΗΜΑ Β  : Τυπολόγια Υπολογισμών
· ΠΑΡΑΡΤΗΜΑ Γ  : Λειτουργικό Διάγραμμα Βασικών Σημείων Παραγωγής
· ΠΑΡΑΡΤΗΜΑ Δ: Σύμβαση συντήρησης ΣΥΘΗΑ (Αναθεώρηση τιμών)
· ΠΑΡΑΡΤΗΜΑ Ε: Σύμβαση κατασκευής ΣΥΘΗΑ (Αναθεώρηση τιμών)

Η ΔΕΗ δικαιούται να καταγγείλει αυτή τη σύμβαση πριν τη λήξη της , σε περίπτωση καθυστέρησης πληρωμής οιασδήποτε οφειλής του ΚΑΤΑΝΑΛΩΤΗ προς τη ΔΕΗ, σύμφωνα με τα οριζόμενα στα άρθρα 11 και 13 της παρούσας, καθώς και σε περίπτωση παράβασης οποιουδήποτε όρου αυτής της σύμβασης εκ μέρους του ΚΑΤΑΝΑΛΩΤΗ.
Στην ανωτέρω περίπτωση, ήτοι σε περίπτωση παραβίασης οποιουδήποτε όρου της παρούσας, καθώς και μη εμπρόθεσμης πληρωμής του συμφωνηθέντος τιμήματος και του διακανονισμού πληρωμών, εντός της προθεσμίας που συμφωνήθηκε στα άρθρα 11 και 13 της παρούσας, η ΔΕΗ θα αποστέλλει έγγραφη όχληση προς τον ΚΑΤΑΝΑΛΩΤΗ, τάσσοντάς του προθεσμία τριάντα (30) ημέρων από την κοινοποίηση της εν λόγω επιστολής για να θεραπεύσει την εν λόγω παραβίαση. Σε περίπτωση μη συμμόρφωσης του ΚΑΤΑΝΑΛΩΤΗ, η ΔΕΗ διατηρεί το δικαίωμα να καταγγείλει τη Σύμβαση πριν τη λήξη της και να απαιτήσει την άμεση αποπληρωμή του συνόλου των ληξιπρόθεσμων οφειλών.
Η καταγγελία γίνεται με έγγραφο που επιδίδεται από δικαστικό επιμελητή στον ΚΑΤΑΝΑΛΩΤΗ και οι συνέπειες της αρχίζουν από την επίδοσή της και είναι αμετάκλητη. 
Σε περίπτωση καταγγελίας αυτής της σύμβασης ο ΚΑΤΑΝΑΛΩΤΗΣ είναι υποχρεωμένος να καταβάλει τα ποσά που σύμφωνα με την παρούσα οφείλει στη ΔΕΗ για την παροχή ΘΕΡΜΙΚΗΣ ΕΝΕΡΓΕΙΑΣ ή και για τόκους ή έξοδα ή και για οποιοδήποτε άλλο λόγο. Επί πλέον είναι υποχρεωμένος να αποζημιώσει και οποιοδήποτε άλλη θετική ζημία έχει ο ίδιος προκαλέσει στη ΔΕΗ.

Απαγορεύεται και είναι απολύτως άκυρη και χωρίς έννομες συνέπειες για τη ΔΕΗ η εκχώρηση ή η με οποιοδήποτε τρόπο μεταβίβαση προς οποιοδήποτε φυσικό ή νομικό πρόσωπο όλων ή μέρους των δικαιωμάτων και υποχρεώσεων ή αγωγών του ΚΑΤΑΝΑΛΩΤΗ κατά της ΔΕΗ τα οποία προκύπτουν από την σύμβαση ή σε σχέση με αυτήν χωρίς την προηγούμενη γραπτή συναίνεση της ΔΕΗ, την οποία η ΔΕΗ δεν θα αρνηθεί αναιτιολόγητα, με ποινή την οριστική διακοπή της παροχής ενέργειας και την καταγγελία της σύμβασης από τη ΔΕΗ με όλες τις προβλεπόμενες συνέπειες σύμφωνα με το άρθρο 16.

Κάθε αμφισβήτηση ή διαφορά που πιθανόν να προκύψει μεταξύ των συμβαλλομένων μερών από τη ερμηνεία ή εφαρμογή της παρούσας σύμβασης θα επιλύεται φιλικά από τα συμβαλλόμενα μέρη.
Σε περίπτωση που δεν επιτευχθεί συμφωνία ύστερα από τις ως άνω φιλικές διαπραγματεύσεις, οι οποίες ωστόσο δεν είναι υποχρεωτικές, κάθε διαφορά θα επιλύεται από τα αρμόδια Δικαστήρια των Αθηνών, το οποία και θα είναι αποκλειστικώς αρμόδια, και σύμφωνα με το Ελληνικό Δίκαιο και την Ελληνική Νομοθεσία (εφαρμοστέο δίκαιο).

Για την επικοινωνία μεταξύ των συμβαλλομένων μερών συμφωνείται ότι οι απαιτούμενες κοινοποιήσεις ή και ενημερώσεις θα γίνονται μόνο γραπτώς και θα αποστέλλονται είτε ταχυδρομικά είτε με τηλέτυπο είτε με τηλεαντίγραφο είτε με ηλεκτρονικό ταχυδρομείο στις παρακάτω διευθύνσεις.

Η εκπροσώπηση των συμβαλλομένων μερών για κάθε θέμα που αφορά την παρούσα σύμβαση, θα γίνεται μέσω προσώπων τα οποία θα ορισθούν εγγράφως εντός προθεσμίας τριάντα (30) ημερολογιακών ημερών από την υπογραφή της παρούσας από κάθε συμβαλλόμενο μέρος, συμπεριλαμβανομένων και των εκ τρίτου συμβαλλομένων, καθώς και σε οποιοδήποτε άλλο χρονικό σημείο, όπως προδιαγράφεται στην παρούσα. 

Οποιαδήποτε τροποποίηση της Σύμβασης πρέπει επί ποινική ακυρότητας να είναι έγγραφη, άλλως δεν επιφέρει κανένα νομικό αποτέλεσμα. Ρητά συμφωνείται ότι οποιαδήποτε προφορική συμφωνία, διευκρίνιση ή τροποποίηση της παρούσας συμβάσης επιβεβαιώνεται εγγράφως με την έκδοση και συνυπογραφή αντίστοιχου συμπληρώματος από τους συμβαλλομένους, άλλως είναι μη ισχυρή. 
Με την υπογραφή της σύμβασης αυτής οι συμβαλλόμενοι (ΔΕΗ & ΚΑΤΑΝΑΛΩΤΗΣ, καθώς και οι ως τρίτου συμβαλλόμενοι) βεβαιώνουν ότι παύει να ισχύει κάθε προγενέστερη, ρητή ή σιωπηρά, βέβαια ή ενδεχόμενη, δήλωση ή συμφωνία οποιασδήποτε μορφής.  


Σε μαρτυρία των παραπάνω, συντάχθηκε η σύμβαση αυτή σε οκτώ (8) όμοια πρωτότυπα και υπογράφηκε νόμιμα από τους αρμόδια εξουσιοδοτημένους εκπροσώπους όλων των μερών. Ως ημερομηνία ισχύος της σύμβασης ορίζεται η ημερομηνία που αναφέρεται στην αρχή της σύμβασης. Όλα τα μέρη παρέλαβαν από ένα (1) αντίγραφο της παρούσας.

